
Prefatà la ediţia în limba română 


Cititorului 


Eseul care a fost publicat în 2015 în Italia este o lucrare de care sunt 
profund atașată deoarece aceasta reprezintă pentru mine, în calitate 
de profesor universitar, un terminus a quo (punct de plecare) pentru 
reflectia mea filosofică, iar în calitate de femeie, este ceea ce mi-a 
permis să ajung la conştientizarea faptului că natura noastră umană 
este reglată de forte puternice, sentimente, dorinţe, care trebuie 
stăpânite cu înțelepciune și care își găsesc echilibrul numai grație 
folosirii înțelepte a raţiunii. 


M-am inspirat din reflecțiile mele pentru a ajunge, sper, să dau o 
definiție cât mai completă ranchiunei: ranchiuna evocă mirosul acru și 
dezgustător al râncedului, se amestecă cu ură, invidie, furie, 
răzbunare, în timp ce iertarea este o răscumpărare pentru regăsirea 
păcii, este o atitudine pozitivă. 


Dar este vital să te eliberezi de ideologia religioasă și să reflectezi cu 
luciditate asupra adevăratei esente a iertării, care se arată doar acolo 
unde există ceea ce este de neiertat, unde există o rană cauzată de 
Celălalt si care te face să te clatini de durere. 


A absolvi ceea ce nu ne-a rănit cu adevărat profund este un efort uşor 
si nu este o iertare adevărată. Este o falsă consolare si o pură 
convenţie culturală. 


Scriind cartea am dat naștere ideii că ofensele suferite care ne-au 
marcat produc o rezonanță emoțională profundă pe care nu o putem 
ascunde si că fiecare criză existențială legată de experiența durerii, 
dacă este controlată cu înțelepciune, ne poate determina să ne 
manifestăm potenţialul creativ, chiar dacă este nevoie de timp și efort 
pentru a atinge acest obiectiv. 


De-a lungul acestei călătorii mi-au fost de mare ajutor paginile 
spectaculoase si tăioase pe care Emil Cioran, un filosof pe care îl 
iubesc foarte mult, le dedică ranchiunii, pagini intense care redau 
demnitate acestui sentiment care ne aparține și care stă la baza unui 
act cu adevărat creativ. 


Putem spune că ranchiuna este o expresie a naturii noastre umane, 
deoarece orice ofensă îndreptată către noi înșine este o rană narcisistă, 
iar apărarea supraviețuirii noastre este un răspuns mental și fiziologic 
legitim. 


Prin urmare, sper ca cititorul român să aprecieze această carte a mea 
si, urmărind cuvintele mele, să înțeleagă că la fel cum darul este o 
surpriză, un cadou neașteptat, tot așa și experiența echilibrată a 
ranchiunei poate deveni un instrument pentru a obține o mai mare 
conștientizare personală, o formă de înțelepciune si de evoluție 
mentală. 


Buona lettura! 


Laura Tappatà 


Introducere 


Sloganul „Iertarea este atributul celor puternici“ a dominat modul 
nostru de gândire si a creat o imaginație morală greu de înlăturat; în 
accepțiunea sa religioasă și spirituală, a modelat comportamentul 
uman. 


Iertarea este un dar aflat în slujba legăturilor interumane, este 
răsuflarea menită să readucă pacea, este o atitudine pozitivă. Ar trebui 
înțeleasă ca o reconciliere și ca o reinterpretare a tot ceea ce s-a 
întâmplat. 


Este un fel de exercițiu critic al adevărului și, în această acceptiune 
mai mult mentală, este un act al rațiunii care se deschide radical către 
o judecare a răului suferit și care prevede depășirea acestuia în 
numele protecției si al restabilirii legăturilor interumane. 


Este un gest de reconciliere, de recuperare a armoniei, care intensifică 
valoarea morală a celui care o acordă. 


De asemenea, iertarea are o valoare religioasă consemnată de locul 
central pe care îl ocupă în textele sacre și în liturghie; în politică este 
o expresie a dreptății și a virtuţii lipsite de orice formă de răzbunare si 
revendicare; în cultură posedă toate caracteristicile necesare unui 
proiect educațional și formativ. 


Beneficiile iertării se reflectă si asupra sănătăţii individului care o 
conferă. Actul emotional și cognitiv de renunțare la furie si la 
sentimentele de răzbunare conduce persoana jignită către o stare de 
echilibru psihologic și fiziologic. 


Prin urmare, devine un instrument terapeutic care poate fi prescris ca 
un remediu pentru a alunga fantomele din minte si a atinge 
bunăstarea. 


Având în vedere aceste premise din diferitele perspective ale științelor 
sociale, psihologice, antropologice, observaţiile cu privire la opusul 
său, ranchiuna, au un rezultat cultural inevitabil. 


Ranchiuna evocă mirosul acru și dezgustător de rânced, se amestecă 
cu dusmània, cu invidia, cu ura si poate merge până la răzbunare. În 
cele din urmă se ajunge la o confruntare inegală între Înger, ca simbol 
al iertării, si Demon, ca ranchiună. 


Dintotdeauna, în istoria omenirii, ranchiuna a fost descrisă în 
numeroase forme și expresii. Ura răzbunătoare a contaminat profund 
istoria şi politica, la fel cum în economie matricea ranchiunei a 
generat nu numai spiritul competiţiei, ci și un fel de boală spirituală 
ce caracterizează vremurile noastre. 


Ranchiuna este prezentă în cultură, în artă, în literatură, în muzică, 
dând glas emoțiilor profunde și tulburătoare; în religie este 
întotdeauna prezentă, iar avertismentul împotriva acesteia este mereu 
la fel de clar si de incontestabil: ,,Scoateti din inimi ranchiuna“. 
(Benedetto al XVI-lea.) 


Acest lucru se datorează și faptului că satisfacerea furiei și a foamei de 
răzbunare ar putea deveni o necesitate atât de imperativă, încât să se 
depășească limitele eticii și să se ajungă la gesturi extrem de violente. 


Dar, dacă este adevărat că fiecare persoană s-a confruntat, cel putin o 
dată în viață, cu ranchiunile care i-au condiționat procesul de creștere 
individuală, asta înseamnă că s-a lăsat purtată de ură și durere? Că, 
fiind târâți de forța patimilor, am pierdut bunătatea si inocenta ce 
caracterizează natura noastră umană și luciditatea rațională? 


Sau înseamnă că ar trebui să urmăm o speculație intelectuală mai 
putin obișnuită si să facem o analiză diferită și lucidă cu scopul de a 
ne elibera de unele prejudecăţi culturale și morale care limitează 
puterea si creativitatea sentimentelor noastre si ascund aspectele 
naturii umane? 


După cum spune Voltaire, „[...] binele și răul sunt adesea apropiate: 
pasiunile noastre le confundă [...]“, iar scopul acestui eseu este să 
abandoneze màstile falsei bunătăți si să se concentreze asupra 
necesității de a depăși vechile dihotomii inutil sufocante, de bine și 
rău, corect și incorect, cinstit și necinstit. 


Să începem de la presupunerea de bază că viaţa este suferință și că 
aceasta este „cauza primară“! de unde pleacă toate acţiunile umane, 
de la cele instinctive la cele cognitive; că o expresie a măreției umane 
stă tocmai în capacitatea emoțională, un drum complicat și obositor, 
care o transformă în înţelepciune emoțională si energie constructivă. 


Că rănile avute în urma umilințelor suferite au o rezonanță 
emoțională profundă care nu poate fi trecută cu vederea si că orice 
criză existenţială legată de experiența durerii, dacă este controlată cu 
înţelepciune, ne poate conduce către manifestarea potenţialului nostru 
creativ. 


De asemenea: faptul de a nu putea ierta ceea ce este de neiertat nu 
este o expresie a fragilitàtii, ci conştientizarea suferinței trăite, 
ascultarea furiei și acceptarea propriei naturi, a destinului nostru, care 
ne vede născuţi inocenți, nu neapărat buni. 


Efortul intelectual care stă la baza acestor reflecții ne determină să 
facem un pas înapoi pentru a privi lucrurile dintr-o perspectivă 
diferită și astfel, cu o viziune schimbată, să descoperim ceva ce nu a 
fost văzut până atunci. 


Durerea rănilor care nu se vor vindeca va aduce profunzime 
sentimentelor, cunoaștere și capacitate de a oferi rezonanţă și sens 
nouă înșine, lumii noastre emoţionale și a celorlalți. 


Numai din acest punct de vedere ranchiuna își poate câștiga propria 
demnitate. Și astfel, ranchiuna, cu toate formele sale de expresie, 
dobândește o capacitate creativă. 


A nu ierta este la fel de ușor și instinctiv ca respiraţia. Prin aceasta se 
înțelege că, dincolo de frustrantele cerințe culturale si de obligaţiile 
sociale, este la fel de inevitabil și adaptativ ca simtirea emoțiilor de 
bază și, la fel ca pe acestea, putem să învățam s-o gestionăm și s-o 
controlăm numai printr-o totală conștientizare emoțională. 


Trăirea ranchiunei face parte din natura noastră umană, deoarece 
orice suferință sau jignire îndreptată către noi înșine este o rană 
narcisică, iar apărarea în vederea supraviețuirii noastre este un 
răspuns mental și fiziologic primitiv. Fiecare fisură adusă identității 
noastre provoacă un doliu si durerea indusă de acesta are nevoie de 
timp pentru a fi elaborată, a respira si a-şi regăsi echilibrul. 


În cele din urmă, iertarea apare ca un paradox. 


Prin urmare, ranchiuna îşi dobândește propria respectabilitate. Restul 
este doar o convenție culturală, o falsă consolare. 


Cine (ce) nu poate fi iertat? O mare pasiune trădată: dacă este un 
partener, un ideal, o profesie, un proiect. O prietenie care ne-a amăgit 
si dezamăgit. Dumnezeu si, uneori, noi înșine. 


1 În gândirea lui Aristotel, primum movens (lat.), cauza primară a 
tuturor mișcărilor din Univers (n. red.) 


Îngerul 


Psihologia iertării este o știință recentă și este cert că una dintre 
cauzele care a complicat reflectia științifică asupra subiectului este 
caracteristica morală a acestui construct, care a făcut din el subiectul 
disertatiilor filosofice, teologice și religioase, mai degrabă decât al 
celor empirice. Chiar și definiţia a „ceea ce este“ iertarea reprezintă o 
problemă. 


Există o natură antropologică si socială a iertării care are si o structură 
juridică; se vorbeşte despre iertare în contextul politic si în grupurile 
sociale (ne gândim, printre altele, la cazurile izbitoare ale istoriei 
precum Shoah, conflictele din Africa de Sud sau din Africa Centrală), 
dar si despre iertarea în relaţiile intime și iertarea de sine. 


Iertarea este un proces care își are originea si care poate avea loc 
numai pornind de la conştientizarea faptului că am fost jigniti, că am 
suferit un prejudiciu. Numai cei care au fost răniți si umiliti pot 
îndeplini sarcina de reformulare a insultei și, prin urmare, se pot 
implica în restabilirea păcii și a înțelegerii. 


Acţiunile care ne fac rău sunt nenumărate și se pot diferenția din mai 
multe privințe, printre care gravitatea, natura, amploarea, urmărirea 
penală, persistenta prejudiciului cauzat și gradul de suferință 
subiectivă cauzată. 


Practic, însă, aceste evenimente trebuie percepute ca și 
comportamente care încalcă normele și principiile sociale considerate 
subiectiv legitime. 


Fiecare dintre noi deţine măsuri, criterii de evaluare, partial comune 
membrilor grupului social din care face parte și parțial strict 
personale, în virtutea cărora este posibil să distingem ceea ce este 
acceptabil de ceea ce nu este și ceea ce este corect de ceea ce este 


greșit. 


Sentimentul de a fi jignit apare atunci când, comparând faptele cu 
standardele și normele acceptate, rezultă că cel care a săvârșit 
acțiunea, cel sau cea care ne-a rănit, ar fi trebuit să se comporte 
diferit. Diferența dintre ceea ce este sau nu ofensator o face prezența 
elementului subiectiv, în sensul că ceea ce ne produce durere, pe 
lângă actul în sine, este interpretarea pe care i-o dăm, însoţită de 
experiența personală. 


Există, totuși, unele elemente caracteristice, distinctive, comune 
tuturor ofenselor. 


Un prim element specific care ne ràneste profund este reprezentat de 
intenţie, de natura voluntară a comportamentului ofensator. Sunt 
expresii ale liberului arbitru al individului, ale alegerilor sale, iar acest 
lucru ne revoltă și mai mult. Tindem să nu percepem ca dăunătoare 
acțiunile pe care le considerăm ca fiind accidentale, involuntare, în 
timp ce, atribuind unei persoane responsabilitatea incidentului, avem 
pretenția să răspundă moral și legal pentru că-i recunoaștem, cu 
deplină claritate, vinovăția. 


O altă trăsătură caracteristică a ofensei suferite constă în provocarea 
unei suferințe persistente persoanei rănite, ce-i afectează acesteia 
bunăstarea psihofizică: pierderea stimei de sine, anxietatea, tulburările 
de somn și cele alimentare sunt doar câteva dintre efectele cel mai 
frecvent întâlnite la cei care sunt victime ale unei ofense 
semnificative. (Regalia, Paleari, 2008.) 


Pentru a se înțelege iertarea și, cu atât mai mult, ranchiuna, este 
esenţial să se reflecteze asupra faptului că iertarea este întotdeauna 
precedată de o trădare sau de un abandon și știm că fiecare traumă 
loveşte inevitabil, într-o mișcare seismică, sensul general al existenţei 
si al lumii noastre. 


Răul suferit redeschide traume mai vechi, primare, și reîntoarce 
persoana în timp, la răni îndepărtate. Trauma nu invadează doar 
corpul, ci, mai presus de toate, viața psihică. Este un eveniment care 
determină ruperea granițelor identității noastre, care distruge 
certitudinea pe care se sprijină viața noastră și care duce la pierderea 
încrederii în Celălalt. Rămâne pentru totdeauna: ceva ce nu poate fi 


uitat si care continuà să irite si să se repete. (Recalcati, 2014.) 


Fenomenologia iertării 


În ciuda unor puncte de divergență, majoritatea cercetătorilor din 
domeniul psihologiei iertării sunt de acord cu faptul că aceasta constă 
dintr-un set complex de schimbări care implică sferele afective, 
cognitive, motivationale și comportamentale. 


Trebuie să se realizeze o alchimie specială: cel care a fost rănit trebuie 
să-și schimbe cursul acţiunilor chiar dacă nu uită ofensa suferită și nu 
neagă natura ei jignitoare. Răspunsurile negative trebuie să dispară 
treptat și, progresiv, să fie înlocuite cu reacții pozitive. 


Pe scurt, este un model procedural. În primul rând, procesul iertării 
poate începe numai în momentul în care persoana, depășind confuzia 
inițială, redobândește puterea și controlul asupra propriei dureri și 
suferințe. Asta nu înseamnă să nege angoasa, ci, datorită trecerii 
naturale a timpului, să poată să înveţe cum să o guverneze. 


Odată depășită starea de confuzie, se trece la faza succesivă, care este 
aceea de a reflecta cu privire la semnificaţia ofensei suferite, 
ajungându-se la formularea unor explicații mai clare și mai conștiente 
cu privire la ceea ce s-a întâmplat. Se ajunge la o interpretare mai 
echilibrată decât cea inițială a situației: nu prin negarea naturii 
jignitoare a faptei săvârșite, ci prin reflectarea la diferitele cauze care 
au determinat-o. Se realizează astfel o nouă lectură a evenimentului în 
condiții mai echilibrate și mai binevoitoare, care ajută victima să 
empatizeze cu agresorul: adică face posibilă identificarea cu el la nivel 
emotional si cognitiv, aceasta devenind în timp esența componentei 
pozitive a iertării. 


Pentru a descrie etapele prin care un individ poate să pună în practică 
schimbările necesare pentru a ierta, au fost dezvoltate numeroase 
modele care, datorită naturii lente și complexe a constructului studiat, 
se bazează atât pe date de cercetare empirice, relevante în ultimul 


deceniu, cât și pe dovezile rezultate din practica clinică și din 
intervenţiile psihologice sau spirituale. 


Enright (2001), de exemplu, consideră că iertarea este disponibilitatea 
de a renunţa la dreptul, chiar dacă legitim, de a purta ranchiună, de a 
judeca negativ si de a ne comporta rezervat față de cel care ne-a rănit 
pe nedrept. Toate au scopul de a dezvolta calitățile de înțelegere, 
compasiune și generozitate față de acesta. 


Atitudinea are ceva miraculos în ea. Pentru autor, a ierta cu adevărat 
înseamnă a merge dincolo de depășirea reacţiilor negative și implică 
dezvoltarea unor atitudini pozitive, care să determine un sentiment de 
empatie profundă si chiar iubire față de agresor. 


Modelul său „piramidal“ include etape bine definite: amintirea 
ofensei, identificarea empatică cu cel care a ofensat, oferirea altruistă 
a darului iertării, promisiunea publică de a ierta și păstrarea fidelității 
față de propria atitudine. 


McCollough (2000), mai cumpătat, defineşte iertarea ca un set de 
schimbări motivationale datorită cărora persoana devine din ce în ce 
mai putin motivată să riposteze si să se răzbune pe cel care a rănit-o, 
simte tot mai slab impulsul de a se înstrăina fizic și psihologic de acea 
persoană și este din ce în ce mai hotărâtă să fie conciliantă și amabilă 
cu ea. 


Sigur este că, prin prisma unei lecturi nu atât de științifice și de solide 
din punct de vedere teoretic precum cea a modelelor menționate 
anterior, mai putin binevoitoare, dar mai realiste, pare legitim sà ne 
întrebăm: Este posibil să învăţăm să realizăm toate acestea? Este cu 
adevărat posibil să reducem la tăcere vocea rănilor suferite? Putem 
distinge limpede iertarea sinceră de perdonism?? 


Perdonismul este pierderea semnificației iertării, este consecința unei 
interpretări reductive, este superficialitatea cu care se trece peste 
întâmplările care nu pot fi anulate, în numele conformismului pripit și 
simplist. (Rizzi, 2010.) 


Se pare că această formă de reconciliere, mult mai frecventă decât 
iertarea sinceră, se supune unei logici mai pragmatice. Se iartă pentru 
a se restabili armonia unei relații intime tulburate de frica singurătăţii, 
de scandal, de pierderea avantajelor; sau pentru că, la fel ca în cazul 


dependentelor emoţionale și psihologice, se trăiește o iubire 
necondiționată care împiedică orice raționament și control al 
propriilor capacităţi critice. 


O ofensă la serviciu este iertată pentru continuarea unui proiect cu un 
coleg, se ajunge la împăcarea de comun acord pentru a nu pierde 
stima superiorilor, pentru a nu avea neplăceri în relaţiile interumane. 


Comparativ cu iertarea sinceră, nu e ceva mai fals, mai ambiguu și 
chiar mai ipocrit. Cu siguranță, nu este virtutea pe care am fost 
învăţaţi să o practicăm. 


Pe de altă parte, atunci când laceratiile sunt profunde, schimbarea 
sentimentelor, intentiilor, comportamentelor, asa cum sugerează 
aceste exemple, pare aproape nefirească. Este surprinzător faptul că, 
dacă din punct de vedere filosofic, se pune problema că anumite acte, 
din cauza brutalitàtii și atrocitàtii lor, nu pot fi iertate din principiu, 
din punct de vedere psihologic pare să nu existe ofense de neiertat: 
iertarea este întotdeauna posibilă și de dorit. 


O siguranță admirabilă. Cu toate acestea, crearea unei schimbări 
interpersonale, profund interne, care afectează întreaga viață mentală 
a individului si îl determină să simtă empatie față de agresor, 
împăcându-se cu el, poate fi de-a dreptul periculoasă. 


De fapt, dacă iertarea interpersonală este un proces în principiu 
unilateral al cărui singur protagonist este victima ofensei care are 
dreptul de a ierta, în reconciliere are loc un proces diadic, bilateral: 
actorii sunt victima și autorul ofensei. 


Pentru a face pace, este necesar ca persoana care a greșit să-și 
recunoască cu bună știință erorile (si, asa cum ne învață experiențele 
vieţii cotidiene, nu știm dacă acestea pot fi remediate astfel sau dacă 
nu avem de-a face doar cu o strategie de reconciliere) și să 
îndeplinească anumite condiții care să linisteascà victima, făcând-o sà 
recâștige încrederea pierdută. 


Punerea în aplicare a reconcilierii este de dorit numai în cazul în care 
bunăstarea psihofizică a persoanei care a fost jignită nu va mai fi 
niciodată pusă în pericol. 


În cazurile de violență domestică sau abuz știm foarte bine că acest 


proces nu se realizează întotdeauna și este la fel de evident că și 
atunci când agresorul este iertat, poate fi necesar să se evite 
apropierea de acesta în vederea protejării propriei integritàti fizice si 
psihologice. 


De fapt, în aceste cazuri, victimele sunt obiectul unei forme de 
violență, și anume cea psihologică, în care nu sunt „folosite mâinile“, 
dar care se exprimă prin expresii subtile și dureroase care obligă 
persoana persecutată, adesea o femeie, să trăiască într-o condiție de 
supunere psihică și fizică totală. 


Amenintàrile, criticile, privarea de libertate, controlul oricărei acţiuni 
sau al oricărui gând sunt toate forme de lipsă a respectului, care 
afectează puternic identitatea persoanei abuzate și rămân ca răni 
morale, profunde, de neuitat și de neiertat. (Tappată, 2013.) 


Nu se poate uita că există si alte elemente si variabile care joacă un rol 
crucial în împiedicarea sau facilitarea procesului de iertare. 


Dintre numeroasele obstacole, le vom aminti aici doar pe cele mai 
importante. În primul rând, amploarea ofensei suferite: cu alte 
cuvinte, unele atrocități sau opresiuni sunt considerate violențe care, 
cu toate că rănesc un singur individ, în realitate, afectează întreaga 
societate, umanitatea și sunt foarte greu de iertat. Să ne gândim la 
marile evenimente istorice care, în trecut, ca și în prezent, sunt 
considerate în mod special execrabile, asa cum sunt diferitele forme de 
abuz psihologic și fizic asupra ființelor umane. De asemenea, un alt 
impediment este reprezentat de gradul de implicare emoţională la care 
putem fi expuși direct: cu siguranță nu lipsesc jignirile cauzate de 
străini, dar majoritatea umilintelor cărora le suntem victime provin de 
la oamenii pe care îi iubim și pe care îi cunoaștem cel mai bine, cum 
sunt partenerii, rudele, prietenii, colegii de serviciu. 


În schimb, printre condiţiile care deschid calea către procesul iertării, 
găsim explicaţiile, scuzele si despăgubirile oferite de ofensator, 
precum si caracteristicile relaţiei dintre victimă și agresor si, nu în 
ultimul rând, trăsăturile de personalitate ale victimei. Dacă vorbim 
despre dispoziția individuală spre iertare, este evident că unele 
caracteristici, cum ar fi trăsăturile de personalitate, de exemplu, joacă 
un rol fundamental în definirea deschiderii sau, dimpotrivă, a 
închiderii procesului de reconciliere. 


Cel care nu-și controlează intensitatea emoţiilor si cade cu ușurință 
pradă furiei, anxietàtii sau depresiei are tendința de a rumina 
îndelung asupra nedreptàtii suferite, păstrând vii ranchiuna, iar dacă 
este vorba despre o persoană deosebit de narcisică, poate trăi chiar o 
ranchiună cronică orientată spre răzbunare. Extinzând profilul acestor 
personalități în domeniul literar, l-am putea aminti drept exemplu 
tipic al acestei atitudini pe căpitanul Ahab din Moby Dick, de Melville. 


Pe de altă parte, cel care este capabil să-și gestioneze si să-și 
controleze emoţiile, este stabil din punct de vedere emotional, alege 
strategii de coping care să fie adaptative și echilibrate, este prietenos, 
dând dovadă de altruism, empatie și spiritualitate, este evident o 
persoană predispusă să ierte. 


Și în acest caz putem să amintim un model deosebit: Nelson Mandela, 
un exemplu de forță și încrâncenare în apărarea libertății și a 
drepturilor omului, care, după o dură opresiune și o lungă detenție, la 
sfârșitul Apartheidului, a fost ales primul președinte al Africii de Sud 
si a primit Premiul Nobel pentru Pace în 1993. 


Totuşi, ar fi util dacă am putea să lărgim sfera de reflecţie și să ne 
întrebăm dacă iertarea ar putea fi observată dincolo de o perspectivă 
antropologică, psihologică, filosofică sau religioasă, adică într-o altă 
zonă, complet îndepărtată de cele anterioare. 


De Wall (1989), dintr-o viziune psiho-evolutionistà, susține că iertarea 
nu este un produs al minţii umane, influențat de cultură sau tradiția 
culturală de origine iudeo-crestinà. Oamenii, la fel ca maimutele sau 
albinele, încă de acum treizeci de milioane de ani, au încercat să 
dezvolte strategii de reconciliere premergătoare schimbărilor 
evolutive. Reconcilierea este triumful rațiunii asupra instinctului 
pentru a ne proteja față de dispariţie. 


Pe de altă parte, Clark (2005) vorbește despre modelul neurologic al 
iertării. El consideră că renunțarea la ranchiună, urmată de un 
sentiment de îngăduinţă faţă de agresor, este un act deliberat al celui 
lezat. Cele două atitudini sunt actul central al iertării și au un element 
comun: încetarea emotiei legate de amintirea răului suferit. 


Experienţa iertării prevede deci o încetare a emoțiilor, care trebuie 
mediată de o serie de evenimente neurologice. Atenţia se focalizează 


mai degrabă asupra evenimentelor neurologice interne decât asupra 
fenomenelor din mediul extern. (Psihologice, culturale, religioase sau 
altele.) Clark propune o analiză prin intermediul a șapte etape, fiecare 
dintre acestea având o sursă cerebrală capabilă să deznoade câte o 
secvență neurologică care să ducă la rezultatul final: iertarea. Sursa 
patternului de furie este amigdala: întreruperea acestei scheme și 
consolidarea sinaptică a căii care o controlează permit începerea 
experienţei iertării. 


Un remediu prețios 


Iertarea nu se referă doar la evenimente care au loc între indivizi, ci și 
la relaţiile dintre grupuri, la nivel colectiv și istoric, unde se produc 
răni profunde, violente repetate si suferințe. În unele circumstanțe, 
iertarea poate sau, mai bine spus, ar putea juca un rol important în 
readucerea și menţinerea păcii și restabilirea condiţiilor necesare 
coexistentei civilizate. 


Din punct de vedere istoric, au existat multe situaţii în care ura și 
violența au dat naștere unor barbarii de neuitat: genocidul indienilor 
americani sau al aborigenilor australieni; Shoah și luptele fratricide 
din Irlanda; conflictul nesfârșit dintre israelieni și palestinieni sau 
masacrele din ţările fostei Iugoslavii, regimul militar din Argentina 
sau Apartheidul din Africa de Sud, conflictele dintre Hutu si Tutsi, sau 
cele din Mozambic sau din Timorul de Est. 


Din păcate, populaţiile care au suferit, ani de zile, conflicte sociale, 
ocupații si violență în masă sunt numeroase și nicio distincţie nu va 
putea onora vreodată, suficient, durerea lor. 


În psihologia socială a devenit evident că sentimentele, 
comportamentele și raționamentul oamenilor sunt calitativ diferite în 
dinamica relaţiilor interpersonale comparativ cu cele de tip social sau 
cu cele dintre grupuri. 


Capacitatea de a ierta într-o situație politică sau socială în care 
dinamica la nivelul relaţiilor dintre grupuri este centrală (ganditi-và, 
de exemplu, la trăirile emoţionale și așteptările legate de justiție ale 
familiilor celor care au căzut victime atacurilor criminale de stat sau 
teroriste) este destul de complexă. 


Când apare un conflict între grupuri, diviziunea care apare între 
părțile implicate atinge cel mai înalt grad: grupurile tind să polarizeze 


emoţiile, atitudinile, sentimentele, în favoarea propriului grup și să-și 
formeze o viziune negativă asupra celuilalt. Ura, ranchiuna, furia sunt 
emoții depersonalizate, în sensul cà nu sunt orientate spre un anumit 
subiect, ci se referă, fără distincţie, la un dușman. Regalia și Paleari 
(2008) susțin că o persoană poate să fie lovită nu din cauza 
caracteristicilor sale personale, ci pentru că aparține unei anumite 
categorii sociale sau unui grup rival și, în acest caz, iertarea ofensei ar 
putea fi dobândită cu mai multă ușurință. Un exemplu în acest sens 
este dat de mărturisirea fiicei unui polițist, victimă a unei acțiuni 
teroriste, care, devenind conștientă că din partea criminalului tatălui 
ei nu a existat niciodată intenţia și dorința de a-i face rău tocmai 
părintelui ei, ci mai degrabă instituției pe care el o reprezenta, adică 
forțelor de ordine din slujba statului, ea a reușit să diminueze 
intensitatea urii și resentimentelor pe care le trăise ani de zile la nivel 
personal. 


Cu siguranță aceasta este o mărturie importantă cu valoare personală, 
dar sà reflectàm și asupra numeroaselor contradicții și ambiguitàti ale 
acestui raționament. Plecând de la aceeași ipoteză, legată de faptul că 
ofensa nu vizează persoana singulară, ci individul înţeles ca 
aparținând unei clase politice, religioase sau unei anumite orientări 
sexuale etc., se poate considera că jignirea adusă unui membru al 
grupului devine ofensa tuturor. Procesele de identificare și coeziune 
cu grupul de apartenență sunt foarte profunde în situaţiile 
conflictuale, iar emoţiile legate de acest tip de experiență pot să 
rămână vii și intense chiar și mult timp de la încheierea ostilităților, 
devenind o amintire semnificativă în memoria colectivă. 


Să ne gândim, de exemplu, la modul în care evreii contemporani se 
pot simți persecutați de Holocaust, chiar dacă nu au avut legături 
emoționale cu victimele directe ale acestei experienţe tragice. Dar 
același lucru este valabil pentru orice prejudiciu social de care istoria 
umană este plină. 


Iertarea, în ochii celor care supraviețuiesc, poate părea aproape o 
trădare si o lipsă de respect față de victime, dar, uneori, se poate 
întâmpla și contrariul. 


Știm că un element fundamental pentru începerea procesului de 
iertare a celui care a produs ofensa sau a călăilor, în cazul suferințelor 
si jignirilor aduse unui grup, este ca aceștia să-și asume 


responsabilitatea morală pentru acţiunile lor, să-și recunoască 
vinovăția și să-și ceară iertare. (De altfel, istoria ne învaţă că acest 
lucru nu se întâmplă întotdeauna.) 


Exact aceasta pare să fi fost una dintre premisele care, în secolul 
trecut, au făcut posibilă o experiență politică și socială dintre cele mai 
impresionante, poate printre cele mai cunoscute, prin care o națiune a 
încercat să reelaboreze sensul violențelor suferite, care au marcat 
îndelung și iremediabil structura relaţiilor sociale: Comisia pentru 
adevăr și reconciliere din Africa de Sud. (TRC) Început în 1996 și 
încheiat în 2003, acesta reprezintă unul dintre cele mai strălucite 
rezultate ale unui compromis între părțile opuse care a permis ca 
distanța dintre două poziții aparent ireconciliabile să fie tolerabilă. 


Tutu (2001, 2007) îşi amintește că TRC s-a născut din nevoia de a găsi 
o soluție de compromis cu privire la hotărârile de amnistie 
generalizată pentru cei responsabili de abuzuri și violențe sau ca 
alternativă la stabilirea proceselor după modelul celui de la Niirnberg. 


Respectarea durerii și suferinței victimelor și temerile că procesele, cu 
inevitabilele lor reconstituiri privind detaliile, ar  exacerba 
sentimentele și ar crește tensiunile și diviziunile în rândul populaţiei i- 
au condus pe noii lideri ai ordinii politice să adopte o soluţie 
inovatoare. 


Alegerea acestei căi negociate a fost favorizată de o circumstantà 
generală: o confruntare violentă, chiar dacă s-ar fi încheiat cu o 
schimbare favorabilă a condiţiilor populaţiei negre, ar fi rezultat cu 
siguranță în exodul populaţiei albe din țară. Având în vedere că 
aceasta din urmă controlează de fapt o mare parte a activităților 
economice si financiare, o altă consecință ar fi fost aceea a unei crize 
economice din care tara ar fi ieșit cu greu nevătămată. 


Comisia i-a încurajat pe cei responsabili pentru încălcarea drepturilor 
omului săvârșită din motive politice să-și dezvăluie public faptele, în 
fata victimelor care ascultau și puteau depune mărturie, la rândul lor, 
pentru a putea face cunoscute întregii comunități nedreptàtile si 
suferințele îndurate. 


În actul constitutiv al TRC nu exista o menţiune explicită a iertării 
care trebuie solicitată sau acordată. Obiectivele acestor reflecții și 


mărturisiri publice aveau scopul de a restitui victimelor dreptul la 
demnitate civilă si umană, de a le garanta restituirea unor recompense 
reale sau simbolice pentru violențele suferite, făcându-i pe autorii 
crimelor săvârșite să-și asume responsabilitatea pentru acțiunile lor, 
acceptând provocarea de a se confrunta cu adevărul. 


Astfel, se oferea un spațiu unde puteau să fie exprimate ideile de 
reconciliere si remușcările în numele a ceva mai înalt decât 
sentimentul de răzbunare, în numele lui ubuntu, un termen dificil de 
tradus, dar care face referire la esența viziunii africane asupra omului 
si a lumii, care vorbește despre generozitate, acceptare, bunăvoință, 
compasiune. 


Tutu (2014) ne mărturisește că este normal să vrei să faci rău atunci 
când ai suferit o nedreptate, dar că, în opinia sa, acest lucru nu oferă 
satisfacţii. Cererea de scuze este extrem de dificilă, dar, în același 
timp, cuvintele care cer iertare sunt cele care răscumpără greșelile și 
el încheie spunând: „Îl iert pe tatăl meu, Africa de Sud si pe mine“. 


Din punct de vedere antropologic, iertarea face parte din categoria 
dăruirii: cel care iartă se prezintă drept cineva care, în deplină 
libertate și fără nicio obligaţie, dăruiește ceva (iertarea sa, mai precis) 
altcuiva, răsturnând astfel ostilitatea originală într-o nouă relație 
marcată de reciprocitate şi schimb tocmai pentru că, între cele două 
părți, care aveau amprenta relaţiei originale de ostilitate, intervine 
darul. O imensă generozitate care, citită chiar și în această viziune 
antropologică și socială, conduce din nou la o întrebare inevitabilă: 
dar ce anume putem să iertăm cu adevărat ? 


Mai modestă, dar poate mai realistă, iertarea ar putea fi concepută ca 
o virtute a compromisului, ca o formă de înțelepciune practică. Acest 
lucru se întâmplă pentru că, adesea, conflictul și, mai ales, durerea, nu 
pot fi reduse atât de ușor. 


Beneficiul incontestabil oferit de iertare pare să găsească răspunsuri 
mai precise si mai decise în două doctrine: religia si psihologia. 


Prima, pentru că pentru ea este clară originea divină a iertării în sine 
si o consideră un preţios antidot împotriva angoasei ireversibilitàtii 
existenței, iar a doua pentru că, prin ceea ce declară ea însăși, nu 
crede că există infracțiuni de neiertat (în sensul filosofic al acceptării) 


şi consideră concesiunea drept legitimă psihologic. 


În sfera religioasă, a ne gândi că am putea epuiza complexitatea prin 
care tema iertării a fost tratată și evaluată în cadrul sistemelor 
doctrinare pare a fi un gest de aroganță, cu atât mai mult cu cât este 
evidentă lipsa de cunoaștere a numeroaselor întelepciuni spirituale si 
religioase existente și a conținuturilor infinite ale acestora. 


Este absolut imposibil să ne gândim că am putea contempla un univers 
atât de vast, luând în considerare numai marile religii monoteiste: cel 
mult, ne putem limita la evidenţierea unor aspecte centrale. 


O primă consideraţie se referă la originea divină a iertării, deoarece, 
în aceste religii, este doar prerogativa lui Dumnezeu să acorde iertare 
pentru păcatele comise. 


În religia ebraică, iertarea lui Dumnezeu este de cinci sute de ori mai 
puternică decât mânia sa, iar creștinismul în sine este considerat 
religia iertării (desi avem un Dumnezeu supărat, care i-a expulzat pe 
Adam și Eva din Rai pentru păcatul comis), deoarece aceasta este în 
centrul învățăturilor lui Hristos, al acţiunilor sale publice și al 
sacrificiului suprem: „Tată, iartă-i, pentru că nu știu ce fac“. În mod 
similar, în religia islamică, puterea de a ierta se întemeiază pe Allah, 
care, printre cele nouăzeci si nouă de nume pe care le are, îl deţine si 
pe cel de Al-Ghafoor, Cel care iartă. 


O altă consideraţie generală se referă la nevoia de a fi iertat: religia 
susține că toți oamenii trebuie să fie iertati, deoarece, așa cum spune 
Ecclesiastul (7, 20), „nu este om drept pe pământ care să facă binele si 
sà nu păcătuiască“$. 

În tradiţia creștină, în special, există un fel de necesitate universală de 
iertare a întregii umanitàti din cauza păcatului originar (care, în 
ultima vreme, a fost obiectul unor discuţii teologice mai 
reformatoare), iar moartea lui Hristos pe cruce face ca totul să fie 
iertat si păcatele tuturor oamenilor să fie iertate pentru totdeauna. 


Un alt aspect se referă la valoarea atribuită iertării interpersonale, 
adresate altora, care este puternic susținută și încurajată. În 
consecință, întrucât toți avem nevoie sà fim iertati, trebuie să fim 
capabili să și iertăm. 


Importanţa iertării interpersonale, în religia ebraică, este evidenţiată 
de locul central pe care-l ocupă Yom Kippur, Ziua solemnă a Ispășirii, 
pe parcursul întregului an liturgic, zi care prevede o formă de 
mărturisire publică făcută de tot poporul. Un act colectiv și reparator 
marcat de o conexiune profundă între iertare și pocăință: numai cei 
care s-au pocăit cu adevărat pot fi iertati. 


Unele fraze care se spun cu această ocazie si care se citesc din 
Talmudul babilonian exprimă măreţia acestui rit: „Doamne, am 
păcătuit, am făcut păcate: eu, familia mea, copiii lui Aaron și poporul 
tău sfânt. Doamne, iartă-mă pentru toate aceste nelegiuiri“. 


În religia catolică, accesul la puterea divină, mântuitoare, găseşte o 
cale privilegiată în Sfânta Euharistie, în care credinciosul poate 
experimenta dragostea milostivă a lui Dumnezeu pentru el, pentru că 
numai Dumnezeu are puterea de a ierta păcatele. 


Lupta împotriva răului a fost câștigată de Fiul lui Dumnezeu, care l-a 
învins din rădăcină cu un gest de ascultare totală, până la acceptarea 
morții sale pe cruce. La Cina cea de Taină, lisus împarte vinul ca 
simbol al sacrificiului pe care urma să-l facă si al sângelui pe care 
urma să-l vărse, tocmai pentru iertarea păcatelor. 


Astfel, el a obţinut iertarea pentru oameni (Mc 10,45), „[...] pentru că 
Şi-a dat sufletul ca răscumpărare pentru multi [...]“4. (Salvini, 1978.) 


Într-adevăr, oricât de mult bine ar face omul cu abilităţile sale 
naturale, el nu va putea niciodată să se salveze de păcat: este nevoie 
de dragostea lui Dumnezeu, care este singurul ce poate oferi liniște și 
pace. 


Mântuirea nu este rodul faptelor umane, ci doar al îndurării și 
bunătăţii divine, pentru care Pavel afirmă (1, Cor 13. 1-3): „[...] Si de- 
aş avea darul proorociei și tainele toate le-aș cunoaște și orice știință, 
si de as avea atâta credință, încât să mut și munții, iar dragoste nu am, 
nimic nu sunt [...]“5. 

De-a lungul secolelor, iertarea păcatelor în formele sale penitentiale, 
publice si private, precum și formulele de grațiere și desemnarea 
figurilor clericilor cu puterea de a o acorda au făcut obiectul a 
numeroase transformări formale si de conținut. 


Dogma mărturisirii, sau a penitentei, are o istorie lungă, plină de 
controverse, îndoieli, transformări și îmbunătăţiri, care încearcă să 
exprime cât mai precis doctrina catolică, deşi o fac să devieze din ce 
în ce mai mult de la gândirea biblică. 


De exemplu, în secolul al XII-lea, formula „Ego te absolvo a peccatis 
tuis“ devine, cu alte cuvinte, absolută și teoretic determinantă și, în 
acest fel, se pun bazele dominantei clerului asupra acestui sacrament. 


În acest moment, autoritatea preotului care iartă în numele lui 
Dumnezeu este absolută, incontestabilă și devine atât de importantă, 
încât mărturisirea între laici (până atunci considerată acceptabilă, 
chiar dacă numai în anumite cazuri particulare) devine inadecvată, 
mergându-se până într-acolo încât Toma de Aquino o consideră un 
sacrament incomplet. 


De asemenea, a fost dificil și pentru teologia scolastică să clarifice care 
erau elementele proprii ale sacramentului pocàintei sau ale 
spovedaniei și cum acționau asupra păcătosului. 


Abelard sugera faptul că iertarea păcatelor de către preot nu era 
altceva decât o declarație de puritate, mărturie, în fata oamenilor, a 
unei integritàti deja obţinute grație unei spovedanii personale în fata 
lui Dumnezeu. Pe de altă parte, pentru Toma de Aquino, dispoziția 
personală de a se corecta, exprimată prin căință, precum și ispășirea 
greselii, erau fundamentale, dar nu suficiente: aceste expresii, singure, 
nu erau suficiente și trebuiau însufletite de absolvirea preoțească. La 
rândul său, Duns Scoto aprecia eficacitatea actului sacramental în sine 
si afirma că penitenta consta exclusiv în absolvirea preoțească, în timp 
ce dispoziţiile păcătosului nu erau o parte fundamentală a 
sacramentului, ci numai condiții de dorit și absolut ineficiente. 


De-a lungul istoriei, o ambiguitate formală legată de administrarea 
sacramentului spovedaniei a determinat criza practicării penitentei în 
Biserică. 


Aceste disertatii nu sunt doar metafizice, deoarece, din punct de 
vedere istoric, rădăcinile acelei iertări care tinde spre lipsa de 
responsabilitate le găsim tocmai în catolicism. Să ne gândim la 
vremurile în care circula tradiția indulgentei, care poartă în sine 
sensul acceptării, al compromisului, al „iertării“, cu un verdict arbitrar 


în ceea ce priveşte încălcarea regulilor. 


Iudaismul şi creștinismul se reunesc în caracterizarea ritualizată a 
procesului de ispășire și iertare. Chiar dacă prin modalități diferite, 
ritualul duce la o reconciliere cu sine, cu trecutul, cu propria 
identitate, cu ceilalți sau cu Dumnezeu. (Rizzi, 2010.) 


Probabil islamismul nu este considerat o religie a iertării, dar 
numeroase învățături cu privire la valoarea si importanța sa pot fi 
citite în Coran. Primirea iertării de la Allah este esenţială și cei care 
vor să fie iertati pentru păcatele lor, mai ales dacă sunt îndreptate 
împotriva lui Dumnezeu, trebuie să înveţe, oricum, să-i ierte pe 
ceilalți. 


Potrivit unora, tradiţia islamică i-a educat pe credincioşi cu privire la 
ofensele suferite, îndreptându-i pe un drum intermediar între 
atitudinile supuse si cele răzbunătoare. Astfel, răzbunarea pentru o 
jignire este permisă în măsura în care aceasta reglează conturile, dar 
nu le depășește, și totuși pentru că în această lume probabilitatea de a 
depăși granițele a ceea ce este drept este foarte mare, iertarea este de 
preferat și cel care o exercită obține de la Dumnezeu o răsplată 
specială. (Regalia, Paleari, 2008.) 


Ca mărturie a acestui comportament, demonstrat detaliat prin 
fotografii, a fost gestul unei mame care, cu câteva minute înainte de 
spânzurarea criminalului fiului ei, a oprit executarea și, plângând, a 
îmbrăţișat-o pe mama criminalului. Ambele femei aveau un destin 
comun, îşi pierduseră oricum fiii și amândouă știau greutatea acelei 
dureri pe care justiția umană nu ar mai fi putut să o aline vreodată. De 
asemenea, ne amintim că, în legea islamică, actul iertării modifică 
pedeapsa în absolvirea totală a fărădelegilor comise, inclusiv a 
crimelor. 


Le sasa 


evidenţiază centralitatea și importanţa iertării ca factor de reparare și 
protejare a relațiilor cu Dumnezeu, cu ceilalți oameni și cu ei înșiși. 


Relaţii care devin din ce în ce mai instabile și mai imprecise, mai ales 
în această perioadă în care revelația divină este pusă la îndoială. 


Așa cum afirmă Voltaire în Dicţionarul său filosofic, credinţa nu 
constă în a crede ceea ce pare adevărat, ci în ceea ce pare fals minții 


noastre: „[...] dacă există atei, cine ar putea fi învinuit, dacă nu tiranii 
mercenari ai sufletelor care, incitându-ne să ne răzvrătim împotriva 
falsitàtii lor, forțează unele spirite slabe să-l tăgăduiască pe 
Dumnezeu, pe care acei monștri îl dezonorează?“ (Voltaire, 1991, p. 
37.) 


După mii de ani de istorie creştină, desacralizarea lumii a pregătit 
terenul pentru secularizare, orientàndu-1 pe om spre valorile 
materiale, neglijând valorile spirituale și promovând o atitudine de 
indiferență religioasă și dezorientare spirituală. 


Procesul de secularizare l-a lovit pe Dumnezeu prin decretarea morții 
sale și, de asemenea, a afectat percepția păcatului, chiar dacă nu l-a 
putut elimina complet, deoarece păcatul este o realitate prea umană 
pentru a fi complet negată. Astfel, omul l-a desacralizat, reducându-l 
la un sentiment de vinovăţie și la o stare de rău psihologic. (Popescu, 
2000.) 


Dacă omul are nevoie să fie iertat și să ierte, el trebuie să fie conștient 
că rezolvarea conflictelor și stabilirea păcii cu trecutul este o sarcină 
foarte complexă. 


Religiile stabilesc reguli cu privire la ceea ce trebuie să facă o 
persoană pentru a ierta, dar nu sunt singurele. În acest domeniu, și 
anume cel al regulilor, își găsește locul si discursul psihologic. 


Iertarea are efecte atât de sănătoase asupra bunăstării psihofizice a 
celor care o conferă, încât este considerată de dorit chiar și în cazul 
unor ofense extrem de grave și este întotdeauna recomandată, fie și 
prin căi de conștientizare profunde si dureroase precum psihoterapia. 


Consecințele benefice ale iertării asupra celor care beneficiază de 
aceasta sunt, în anumite privințe, evidente: atenuarea sentimentului 
de vinovăţie si rușine, precum și atenuarea remușcărilor fac ca 
echilibrul emoțional și psihologic să fie mai armonios și orientat spre 
recâștigarea stimei și încrederii în sine. 


Având în vedere aceste date incontestabile, studiile psihologice s-au 
concentrat mai mult pe aspectele pozitive pe care le implică iertarea 
pentru cei care o acordă și, în domeniul terapeutic, au fost dezvoltate 
diferite programe de intervenţie individuală, de cuplu și de grup, utile 
pentru promovarea acesteia în diferite situații tensionate. 


Este evident că procesele psihologice au un impact notabil asupra 
sentimentului de bunăstare generală al individului: gànditi-và cât de 
mult ne influențează diferitele strategii de coping și adaptare pe care 
le punem în joc în raport cu stările emoţionale dureroase, cum ar fi 
tristețea sau depresia, anxietatea sau angoasa. Răspunsurile 
neadecvate sau exasperate pot genera stări de rău psihic, care se 
exprimă și prin disconfort și boli psihofiziologice. 


Psihologia pozitivă subliniază faptul că, asa cum anumite procese 
mentale ne pot slăbi organismul, tot la fel îl pot și întări, contribuind 
la determinarea unor condiții de viață mai satisfăcătoare, iar iertarea 
este considerată unul dintre acele procese capabile să reducă 
disconfortul persoanei vătămate. 


Datele disponibile referitoare la relaţiile dintre psihopatologie și 
iertare nu sunt numeroase, dar sunt considerate suficiente 
(Worthington, 2005, 2006) pentru a afirma că există posibilitatea de a 
considera ranchiuna durabilă, ruminatia, răzbunarea, incapacitatea de 
a ierta ca posibile simptome ale psihopatologiei. 


Pe de altă parte, sunt cercetări (Barcaccia, Mancini, 2013) care arată 
că aproape toți cei care iartă au un beneficiu, o stare majoră de bine, 
nu numai mentală si spirituală, ci si fizică. În primul rând, pentru că 
evită ruminatiile constante asupra prejudiciilor suferite și, când se 
gândesc la ofensele primite, manifestă o reactivitate mai mică a 
sistemului nervos simpatic și de aceea atât bătăile inimii și tensiunea 
arterială, cât si tensiunea mușchilor si transpiratia tind să aibă valori 
mai moderate. 


În al doilea rând, persoanele predispuse la a ierta au sistemul imunitar 
si cel endocrin mai puternice, ceea ce determină un risc mai scăzut de 
a avea maladii cardiovasculare și o rezistență mai mare la boli în 
general. 


Nu este neobișnuit ca recomandarea de a lucra asupra iertării să poată 
ajuta la îmbunătăţirea tabloului clinic al unei persoane, atât de mult, 
încât un editorial publicat în urmă cu câţiva ani (Peteet, 2007) a avut 
un titlu fără echivoc: „Ar trebui medicul să prescrie iertarea?“ 


O întrebare fascinantă prin simplitatea sa poate fi: Ar putea nu 
terapeutul, ci medicul (iar autorul articolului științific citat este 


oncolog) să considere că are printre rețete si arma secretă a iertării 
pentru a obține un leac eficient pentru pacientul său? 


Din acest punct de vedere, medicul generalist ar avea un rol important 
nu numai în recunoașterea stării de rău psihologic, ci și în 
amplificarea acelor schimbări emoţionale pozitive, ideale în tratarea 
pacienților, cum ar fi iertarea. 


Însă, potrivit lui Peteet, medicul care o prescrie trebuie să fi probat el 
însuși experiența iertării, si aceasta pentru a consolida legătura 
emoțională cu pacientul si a deveni un martor eficient al acestui 
model de tratament. 


Desigur, recomandarea iertării este diferită de prescrierea unui 
antidepresiv, deoarece implică însuși medicul într-o relație mult mai 
empatică cu pacientul, provoacă o oglindire și o întoarcere, chiar dacă 
inconștient, la experienţele și eforturile emoționale trăite si resimtite 
intim, în prima persoană, înainte de a o putea acorda. 


Urmând o tradiție psihologică pozitivă, uneori excesiv de pasională și 
de intensă, se poate ajunge la eroarea unei prescriptii necritice a 
iertării. 


În mod normal, este considerată o atitudine pozitivă şi apreciată 
social, atât în domeniul religios, cât si în cel psihologic, fiind utilizată 
în psihoterapie în tratamentul furiei, în scăderea anxietàtii unui 
conflict sau în rezolvarea disputelor politice sau sociale. 


Așa cum există „consecinţele iubirii“, tot așa și cele ale iertării sunt 
incontestabil pozitive, dar ar trebui puse și alte întrebări mai subtile, 
ştiinţifice si concrete: Este întotdeauna avantajos si sănătos să ierti? 
Care sunt răspunsurile neurobiologice activate în creierul și corpul 
nostru când iertăm? Dacă unele tulburări legate de sentimentul de 
vinovăţie pot fi vindecate prin terapia iertării, acest lucru se aplică și 
pentru iertarea de sine? 


Iertarea de sine 


Foarte des vorbim despre iertare în relatiile interumane, în povestile si 
în dialogurile dintre oameni: se întâmplă să o ceri, sà o acorzi sau sà o 
refuzi. 


În viață, se fac alegeri greşite, se folosesc cuvinte si fraze 
necorespunzătoare, se comit acţiuni care generează vinovăţie și 
ruşine: în această stare de rău emoțional, confuzie și nedumerire 
începe reflectia asupra iertării de sine. 


Pe scurt, caracteristicile acestui construct pot fi reprezentate, 
evidențiind factorii și variabilele specifice procesului psihologic care 
determină o persoană să se ierte pe sine. 


Pentru a înțelege mai bine întrebarea, poate fi util să înțelegem în ce 
se aseamănă iertarea față de sine de iertarea interpersonală si în ce fel 
diferă de aceasta. 


Prima asemănare fundamentală se referă la calitatea procesului 
psihologic necesar iertării de sine. În mod similar cu cea acordată 
altora, şi aceasta poate fi interpretată ca un proces îndelungat de 
dezvoltare personală care necesită schimbări motivationale si prin 
intermediul căruia o persoană este motivată, pe de o parte, să 
diminueze intensitatea sentimentelor și comportamentelor 
autodistructive si autopunitive si, pe de altă parte, este încurajată 
treptat să simtă o mai mare bunăvoință față de ea însăși. 


Cu siguranță, acest proces cognitiv si emotional nu trebuie să fie 
întinat cu atitudini de amnistie, toleranță sau autoîngàduintà: trebuie 
să înceapă întotdeauna de la conştientizarea propriilor greșeli si de la 
convingerea că nu poți pretinde în vreun fel dreptul de a fi iertat. 


O altă similitudine între cele două forme de iertare este relația 
particulară pe care amândouă o au cu trecutul și cu amintirile: 


iertarea de sine și a celuilalt nu implică anularea amintirii ofensei 
suferite. Răul și rănile pot fi amintite, dar cu o reevocare ce să nu 
reînnoiască și să nu hrănească forța distructivă care a fost initial 
conectată cu ele. 


Pe scurt, este o cale către recâștigarea păcii cu sine si primul pas 
pentru a investi noi energii pozitive asupra propriei persoane. 


Când se întâmplă acest lucru, din angoasa iniţială legată de 
sentimentul de vinovăţie pentru ceea ce a fost comis, are loc o 
întoarcere la experimentarea unei intimitàti reînnoite cu sine. Aceasta 
înseamnă atingerea unei dispoziții mentale capabile să contracareze 
toate acele efecte negative pe care le pot provoca ruminatiile privind 
erorile, angoasele și ruşinea, atât la nivel personal, cât si relational. 
(Regalia, Paleari, 2008.) 


Asa cum există asemănări ce caracterizează iertarea față de sine de 
cea față de ceilalți, tot asa este de netăgăduit că există si multe 
diferenţe între cele două procese. 


În primul rând, situația care determină acordarea iertării 
interpersonale este o acțiune sau un cuvânt care jignește o altă 
persoană, în timp ce, la nivel intrapersonal, ofensele pe care ar trebui 
să ni le putem ierta nouă înșine sunt de altă natură. 


Acestea includ nu numai acțiuni săvârșite, atitudini puse în act, ci pot 
viza întreg spectrul vieții psihice: de la dorințe la gânduri, de la 
fantasme la atitudini și sentimente. 


Se întâmplă, chiar foarte des, să te simţi inconfortabil cu tine însuți, 
convins fiind că ai încălcat o regulă morală sau o normă de 
comportament sau chiar și numai pentru că ai avut anumite fantasme: 
cunoașterea psihanalitică a arătat clar că nu este necesar să înfăptuim 
un rău pentru a ne simți vinovaţi sau pentru a deveni judecători severi 
cu noi înșine. 


De asemenea, ne putem acuza de ceva ce numai ne-am imaginat că 
facem sau obținem, și această atitudine de autoacuzare a fost întărită 
cu siguranță de religie, care nu a încetat niciodată să stigmatizeze și sà 
sanctioneze nu numai acțiunile, ci, mai presus de toate, intenţiile si 
gândurile. 


Reluând tema diferențelor dintre cele două forme de iertare, în cea 
adresată siesi nu există un „altul“ care suferă această vexare (ca 
victimă) şi care să fie conștient de ceea ce se întâmplă cu adevărat, ci 
persoana care-și este propria victimă continuă să se simtă vinovată și 
să se chinuie cu propriile gânduri negative. Procesul de iertare, în 
această situație, poate fi si mai dificil, deoarece subiectul este complet 
singur în gestionarea și evaluarea gravitàtii prejudiciului provocat. 


O altă diferenţă se referă la focus-ul iertării în sine: în timp ce la un 
nivel interpersonal atenția se concentrează asupra ofensei adresate 
altora, la un nivel intrapersonal, iertarea se poate referi la două forme 
de nedreptate, cea cauzată altora, dar si cea provocată sieși. 


Nu este ușor să se stabilească o linie clară de separare între efectele 
unei acțiuni. De exemplu, este evident că, atunci când trădăm 
încrederea unei persoane sau o jignim, nu numai că o facem să sufere, 
ci ne simțim împovăraţi de propriile noastre acţiuni, ne pierdem stima 
de sine din cauza gravitàtii si răului pentru care suntem responsabili. 


Acestea fiind spuse, deși recunoaștem că există o întrepătrundere 
complicată a efectelor acțiunilor de la nivel personal și interpersonal, 
nu există nicio îndoială că sunt numeroase situaţii în care putem să ne 
punem în pericol și să ne vătămăm cu comportamentul nostru, în 
primul rând, pe noi înşine. 


Rezultatele pot fi dureroase: cu cât consecințele acestor acțiuni sunt 
mai putin remediabile si mai neplăcute la nivel subiectiv, cu atât va fi 
mai dificil să ajungi la iertarea de sine. 


Iertarea de sine și iertarea acordată celorlalți sunt diferite chiar și din 
punctul de vedere al nivelului de participare socială necesar în 
procesul de elaborare a problemei. 


Când altcineva este rănit, contextul în care se află iertarea 
interpersonală presupune întotdeauna prezența a doi actori reali, ale 
căror poziții sunt clar recunoscute: victima si agresorul. Când vine 
vorba de iertarea de sine, cei doi protagoniști coincid: judecătorul si 
ofensatorul sunt aceeaşi persoană și suprapunerea rolurilor lor poate fi 
greu de gestionat. 


Lipsa unui interlocutor real cu care să te confrunti poate fi o problemă 
si, în orice caz, gestionarea propriilor păcate în singurătate poate fi 


împovărătoare în lipsa unei adevărate conștientizări de sine și 
constituie un obstacol serios pentru o iertare de sine reală și eficientă. 


O diferenţă ce rezultă de aici se referă la noțiunea de reconciliere. Din 
cercetările empirice privind iertarea acordată altora, a reieșit că 
reconcilierea dintre victimă și agresor nu este întotdeauna condiția 
necesară pentru concretizarea iertării. 


Relaţia cu sine este inevitabilă: nu poţi fugi, nu te poţi înstrăina de 
tine însuți (cel putin, dacă nu ai comportamente declarate patologice) 
si a fi capabil să-ți acorzi iertarea înseamnă în mod necesar 
reconcilierea cu acea parte din tine care te-a condus către comiterea 
unei greșeli. Pentru aceasta, este necesar să nu urmezi calea 
ranchiunei și a blocajului emotional față de sine. 


În cele din urmà, frumusetea universal atribuità iertàrii constà în 
faptul cà aceasta este consideratà un dar care are puterea de a oferi 
sperantà, de a reconcilia actorii implicati si se aflà la baza convietuirii 
civile (Arendt, 1989), în timp ce iertarea intrapersonalà este prività cu 
mai mare suspiciune. 


De fapt, întrebàrile fundamentale ar putea fi exprimate dupà cum 
urmează: Este legitim ca o persoană care a făcut rău să găsească pace 
cu sine? Se poate vorbi cu adevărat despre iertarea de sine sau apare 
riscul de a cădea într-o autoîngàduintà generală cu conotații marcant 
egoiste? 


Unul dintre aspectele ambigue ale iertării de sine stă tocmai în rolul 
dublu pe care subiectul îl trăieşte în acest proces, ca arbitru al unei 
acțiuni în care este atât victimă, cât și acuzat. 


Ne putem întreba dacă este posibil să atingem o deplină obiectivitate 
şi pentru că actul iertării de sine are, ca premise fundamentale, atât 
admiterea responsabilitàtii personale pentru greșeala comisă, cât si 
conştientizarea si respectarea suferinței provocate victimei. 


Este clar cà sunt necesare abilități psihologice si personale superioare 
pentru a atinge acest obiectiv, însă uneori cei care par să fie orientati 
în mod special către atitudinea iertării de sine pot să ascundă unele 
capcane. 


Unele studii empirice (Tangney et al., 2004, 2005) au constatat, la 


persoanele care declarau o puternică înclinaţie spre iertarea de sine, o 
prezență crescută a trăsăturilor și calităților antisociale precum 
agresivitatea si narcisismul, o slabă empatie si un autocontrol scăzut. 


Persoanele cu aceste caracteristici prezintă un nivel destul de ridicat 
de stimă de sine și rareori privesc cu un ochi critic propriile acțiuni. 
Astfel, le este dificil să admită că au greşit și, în consecință, nu 
consideră că ar trebui sà li se ierte ceva: gesturi, cuvinte, 
comportamente, toate au propria lor justificare. 


Rareori simt rușine sau vinovăţie, iar starea lor de bine nu este 
compromisă de greutatea unor eventuale fapte transgresive, deoarece 
ei găsesc întotdeauna circumstanțe atenuante pentru acțiunile lor. 


Alti subiecți mărturisesc că își asumă atitudini mentale specifice față 
de cei pe care i-au jignit, si acest lucru înseamnă că atribuie victimelor 
responsabilitatea pentru cele întâmplate, în așa fel încât să se poată 
elibera cu ușurință de acestea prin negare si rationalizare, justificând 
astfel propriul comportament. 


Prin urmare, este evident că iertarea de sine presupune ca fiecare 
persoană să aibă propria demnitate intrinsecă de bază, care nu ar 
trebui pusă sub semnul întrebării de acţiunile sale, indiferent care ar fi 
acestea, şi care o determină să răspundă în fața propriei sale 
conștiințe. Să știe să facă față unui dialog interior cu privire la 
propriile sale comportamente, să fie obiectiv, precis și clar. 


Să deţină o competență emoţională și cognitivă de așa natură încât să 
facă posibilă parcurgerea unei traiectorii psihologice în care, nu fără 
mari dificultăți si suferințe, să poată să recâștige o imagine pozitivă 
despre sine și care să permită exprimarea celui mai profund atribut al 
fiinţei umane, adică acela de a se răscumpăra și de a-și reînnoi 
identitatea ulterior propriilor greşeli. 


Și sincer, acest proces foarte împovărător nu pare întotdeauna la 
îndemâna tuturor. 


2 perdonismo (it.) - expresie din limbajul jurnalistic, ce indică o 
atitudine iertătoare față de delictele de natură politică, cu precădere 
față de terorism, considerând exagerate condiţiile care au dus la 
pedepsirea unor astfel de delicte cu o maximă duritate (n. red.) 


3 Citat preluat de pe site-ul www.bibliaortodoxa.ro (n. red.) 


4 Citat preluat de pe site-ul www.bibliaortodoxa.ro (n. red.) 


S ibidem. 


Demonul 


Vocabularul termenilor emotionali, mai mult decât orice altă clasă de 
expresii studiate, are specificitatea de a nu putea fi declinat într-un 
mod inechivoc, excluzând sau incluzând anumite trăsături si 
caracteristici. 


Filosofii limbajului, începând de la Ludwig Wittgenstein, în lucrarea sa 
Tractatus logico-philosophicus, au arătat că fiecare persoană, în 
vorbirea curentă, folosește cuvântul cu o nuanță a sensului cu totul 
specifică: acest lucru înseamnă că toate cuvintele folosite adaugă sau 
elimină ceva, cum ar fi unele trăsături, din nucleul universal al 
sensului. 


În timp ce așa-numiții termeni formalizati, cum ar fi „triunghi“ sau 
„număr prim“, pot fi definiti exhaustiv în orice disciplină de referință, 
de îndată ce se încearcă să se găsească o definiție strictă pentru 
termenii emotionali, acordul dintre persoane lipsește, cel putin pentru 
acei termeni care definesc aspectele mai specifice. (D’Urso, Trentin, 
2002.) 


Aceste dificultăți depind de faptul că este foarte complicat să 
etichetezi o experiență emoțională într-un singur cuvânt, deoarece 
aceasta conţine atât setul de stări mentale (amintirile, imaginile, 
dorințele, fricile etc.) si schimbările fiziologice (senzațiile, bătăile 
inimii, tensiunea musculară, mișcările stomacului etc.), cât si o 
semnificație morală şi socială care poate să determine negarea sau 
redimensionarea unor aspecte ale emotiei. De exemplu, invidia sau 
furia, care sunt condamnabile social și trăite subiectiv ca fiind jenante, 
pot fi dificil de controlat și, prin urmare, termenii pentru etichetarea 
acestora vor fi de asemenea afectați de semnificația morală și socială 
si vor fi exprimati cu mare prudenţă. 


Dificultăţile specifice care însoțesc investigaţiile tradiționale în acest 


domeniu nu par să afecteze dimensiunea ranchiunei și stările afective 
legate de aceasta. 


Pe bună dreptate, în cercetarea empirică, ranchiuna nu este 
considerată o emoție, ci un sentiment si o stare emoţională, deoarece 
are o trăsătură distinctă complexă, care include atât aspectele 
mentale, cât și pe cele fizice experimentate de către individ. 


Dar ceea ce caracterizează acest sentiment, dincolo de aspectele sale 
terminologice, este judecata unanimă asupra valorii sale: răuvoitoare 
si absolut negativă. 


Din punct de vedere etimologic, termenul de ranchiună evocă 
lamentarea, chinul, râncezeala cu mirosul său dezgustător și acru; la 
figurat, este folosit pentru a exprima ura și resentimentul persistent, 
aversiunea profundă. 


Se unește și se confundă și cu alte stări de spirit. Se trece de la ură la 
ostilitate, de la dușmănie la răutate, de la invidie la furie înversunatà 
si, în cele din urmă, la răzbunare. 


Se amestecă cu sentimente diferite și poate lua forme neașteptate și 
subtile, cum ar fi cele prezente în „sindromul ranchiunei celui 
milostivit“, o expresie prin excelență a nerecunostintei, în care 
ranchiuna se arată surdă și nejustificată, de cele mai multe ori ascunsă 
inconștient si care se agaţă ca o adevărată boală de cel care a primit 
un beneficiu, deoarece îl plasează într-o evidentă datorie de 
recunoștință față de binefăcătorul său. 


O binefacere care ar trebui să fie recunoscută spontan, dar a cărei 
primire nu poate fi acceptată pe deplin și care determină persoana 
nerecunoscătoare să o uite, să o nege, să o devalorizeze sau chiar să o 
transforme într-o povară de care trebuie să se elibereze, preschimbând 
însuși binefăcătorul într-o persoană demnă de uitare, dacă nu chiar de 
denigrare si penalizare. (Parsi, 2011.) 


Rizzi (2007) sustine cà existà multe traiectorii ale ranchiunei. A fost 
întotdeauna prezentă în istoria umană si descrisă atât în literatură, cât 
si în artă, muzică si cinema, în istoria politică a țărilor din întreaga 
lume. Ilustrată în religii, în filosofie, în antropologie, în psihologie, la 
fel ca în cultura populară, își găsește expresia, de exemplu, în 
proverbe: „Cine jigneşte scrie pe nisip, cine e jignit scrie pe marmură“ 


sau „Cine seamănă vânt culege furtună“. 
Este un demon, comparativ cu opusul său, iertarea. 


Ranchiuna surprinde sensul umilintelor suferite și blochează gândirea 
într-o continuă retrăire a lucrurilor vechi din trecut; este ruminatie, 
este durerea mestecată încontinuu; înseamnă dezvoltarea mâniei si a 
suferinței; este o boală, în timp ce iertarea este terapia ei. (Giusti, 
Corte, 2009.) 


Dacă o trăieşti, pare inevitabilă prăbușirea în frustrarea narcisistă, 
într-un cerc vicios, care poate duce chiar la un comportament 
patologic. 


Cu toate acestea, îi putem atribui o demnitate aparte dacă o 
considerăm un mod de a reacționa, natural și legitim, la dezamăgirile 
semnificative din viaţa noastră. 


După cum susține D'Urso (2007), frustrările devin semnificative fie 
din cauza importanţei persoanei care le provoacă (o persoană pe care 
o iubim, o figură de autoritate), fie din cauza ofensei care ne este 
cauzată (deziluzie, pierderea unor relații importante, pierderea 
prestigiului) și, în sfârșit, pentru o investiţie care s-a pierdut. 
(Trădarea unei prietenii, a încrederii, a unui proiect comun.) 


Există multe modalități de a răspunde dezamăgirilor și ranchiuna este 
un mod ca oricare altul, care își găsește echilibrul și armonia numai și 
exclusiv în capacitatea si competența noastră de a reacționa, într-un 
mod sănătos și adaptativ, la frustrări. 


Narațiunea de sine și reflectarea conștientă si intenționată a 
episoadelor vieții noastre si a sentimentelor si stărilor de spirit pe care 
le-am experimentat pot deveni instrumente de cunoaştere 
autobiografică. Fiecare obstacol, fiecare experiență sau vătămare 
suferită sunt elemente constitutive ale identității noastre și explicații 
obiective ale modului nostru de a fi în prezent. 


Tocmai aspectul pur cognitiv, implicit în ranchiună, dacă este 
gestionat armonios, ne poate permite să dobândim competența 
emoțională si să ajungem la conştientizarea deplină a căii si a 
travaliului pe care furia și durerea, care sunt întotdeauna la baza 
rănilor narcisice profunde, trebuie să le îndeplinească. 


Fenomenologia ranchiunei 


O fenomenologie a ranchiunei riscă să fie scurtă: este suficient să 
întoarcem invers toate laudele, calitățile, virtuțile, superioritatea 
intelectuală și morală construite pentru alter egoul său, iertarea. 


Un alt factor necunoscut este determinat de amploarea câmpului de 
studiu al acestui subiect, caracterizat prin interacțiunea unor 
discipline foarte diferite si prin coexistenta mai multor metode si 
instrumente de abordare, interacțiune care nu întotdeauna a produs 
claritate. Trecem de la studii antropologice și sociale la politică și 
istoria moravurilor, de la psihologia fiziologică și psihopatologie la 
studiul sistemelor de gândire. 


Este cu siguranță un subiect fascinant, complex și actual, care, totuși, 
pentru moment, cunoaște o lipsă a studiilor prezente în literatură 
comparativ cu lucrările despre iertare, care sunt mai numeroase. 


Dorind surprinderea unei expresii ample a resentimentului și mergând 
dincolo de definiția clasică din manuale, care ar putea fi oricum un 
punct de plecare util si care îl descrie ca pe un sentiment de aversiune 
profundă dezvoltat în urma unei ofense sau a unei nedreptàti față de o 
persoană, o situaţie sau un mediu, ranchiuna poate fi explicată mai 
ales ca o problemă de relaţie, între persoana ofensată și restul lumii. 


Este vorba de o emoție reelaboratà, reiterată, care apare și prinde 
contur la cei care sunt chinuiti de convingerea, considerată de 
necontestat, că au motive valabile pentru a nu ierta. 


Resentimentul concentrează în sine sentimentul umilintelor suferite, 
care pot izvorî dintr-o nedreptate care nu este nici tolerată, nici 
justificată sau înţeleasă și care-l conduce pe cel rănit să-și asume rolul 
de victimă si să-şi afirme dreptul la revanșă. 


După cum susține Rizzi (2007), atunci când încercăm să definim 


ranchiuna, întâmpinăm imediat o problemă: termenul acoperă o 
realitate emoţională multiplă. 


O primă distincție necesară este aceea dintre resentimentul-emotie 
(înţeles ca o reacție emoţională intensă, violentă și de scurtă durată, 
care poate fi interpretată si ca un răspuns de furie, mânie, dispreţ, 
dezgust) si ranchiuna-sentiment. (Care, uneori, se prezintă cu mai 
puțină violență, dar este mai durabilă în timp și cuprinde ceea ce se 
numește si răzbunare, revanșă, supărare, ură.) 


Limbajul ştiinţific, dar si cel al psihologiei bunului-simt, surprinde 
diferența dintre reacţiile emoționale, înțelese ca răspunsuri vii, 
imediate la situatii-stimul si sentimente, care au o intensitate mai 
scăzută, dar sunt mai durabile si mai rezistente, legate de 
caracteristicile personalităţii fiecărui individ și care au ca trăsătură 
distinctivă prezența unui act cognitiv, a unei acțiuni mentale. 


Această distincție este fundamentală, în special în domeniul cercetării 
psihologice, dacă vrem să răspundem clar la o întrebare: Este posibil 
să considerăm ranchiuna o emoție primară, o emoție de bază sau 
vorbim despre o dimensiune afectivă mai complexă? 


În mod obișnuit, în literatura psihologică există o înțelegere generală 
cu privire la emoţiile în sine, și anume distincția dintre emoţiile 
primare și cele secundare. 


Elementele constitutive ale emoţiilor primare includ o activare a 
sistemului limbic si sunt independente de procesul de înțelegere 
cognitivă. Ele se bazează pe procese biologice fundamentale pentru 
specie, au o valoare adaptativă, dau naștere la răspunsuri fiziologice 
distincte, sunt observate la fiecare nivel de evoluție: apariția lor este 
timpurie în cursul dezvoltării si nu necesită introspectie și 
conștientizare de sine pentru a se exprima. 


Expresia lor este universal recognoscibilă și, de fapt, este posibil să 
atribuim fiecărei emoţii o formă de manifestare proprie ce include 
expresii faciale specifice, universale, spontane și, prin urmare, 
înnăscute. 


În schimb, emoțiile secundare activează conexiuni structurate între 
emoțiile primare si procesul de înțelegere cognitivă. Aceste emoţii pot 
lua naștere din stimularea sistemului limbic, dar și din activarea 


procesului cognitiv și, prin urmare, implicarea funcţiilor cognitive 
superioare (cortexul cerebral senzorio-motor și cel prefrontal) este 
fundamentală. Aceste emoții activează procese mentale precum 
evaluarea, judecata, inferenta, comparatia, atribuirea și clasificarea si 
sunt legate de constituirea unui Sine referential, deci de 
conştientizarea de sine si de internalizarea regulilor și normelor 
comportamentale. 


Această clarificare nu este științifică: expresiile ranchiunei, diferitele 
sale forme, dacă sunt analizate în mod constiincios și fără preconceptii 
culturale, nu pot fi tratate ca sinonime sau echivalente deoarece se 
referă la realități afective diferite, complexe și articulate, întrucât 
implică prezența unei dimensiuni sociale care constituie caracterul 
distinctiv al acestui sentiment. 


Într-adevăr, aceasta se dovedește pe baza unei acțiuni pe care 
individul o percepe ca pe o jignire sau o nedreptate și care este 
săvârşită de către o altă persoană (sau entitate) căreia i se atribuie un 
nivel de responsabilitate și intentionalitate. 


Prin urmare, în mod inevitabil, se realizează o evaluare în raport cu 
normele specifice integrate și internalizate care depind, în mare 
măsură, de învăţarea socială. 


Din acest motiv, rana suferită este atât de dureroasă: deoarece 
afectează părţile profund compromise ale identității victimei. Nevoia 
de a fi despăgubit pentru nedreptàtile suferite și ranchiuna ne dau 
posibilitatea de a înţelege comportamentul uman, individual și 
colectiv, într-o manieră mult mai profundă decât ne-ar permite-o alte 
categorii. 


Pe scurt, pentru a vorbi despre resentiment și ranchiună, sunt 
indispensabile cel putin trei tipuri de abilități: capacitatea de a 
diferenția conștient si clar, în interiorul propriei persoane, emoțiile si 
sentimentele ambivalente care sunt stimulate de acțiuni jignitoare sau 
de nedreptàti; capacitatea de a identifica un vinovat anume si de a-i 
atribui întreaga responsabilitate pentru acţiunile sale; capacitatea de a 
monitoriza propriile procese cognitive astfel încât persoana să-și poată 
aminti, în mod repetat și pentru o perioadă lungă, evenimentele 
negative. 


Acestea fiind spuse, este clar și dovedit în literatura de specialitate că 
resentimentul poate fi pus în conexiune și cu alte emoții. 


Expresiile emoţionale ale ranchiunei 


Ranchiuna este un eveniment social prezent încă din culturile arhaice 
si mecanismul său este liniar si universal recunoscut: un echilibru este 
rupt din cauza unei jigniri, o greșeală originală care poate fi reparată 
prin dreptul — obligaţia persoanei lezate de a-și lua revanșa față de cel 
vinovat. 


Totuși, dorințele de dreptate sau de revanșă sunt înfrânate de societate 
si de religii, care cer celor nedreptàtiti să-și rationalizeze impulsurile 
de a acţiona sau să-și supună instinctele moralei, pentru a interpreta 
evenimentele în conformitate cu regulile și modelele etice. 


În realitate, ceea ce iese în evidență în aceste situaţii este profunda 
frustrare narcisică, orgoliul rănit, care declanșează un sentiment 
general de neliniște la subiectul jignit, determinându-l să se orienteze 
către atitudini diferite. În fata mortificării legate de pierdere sau 
umilință, persoana își exprimă propriile sentimente prin diferite reacții 
emoţionale. 


Unele cercetări empirice (Rizzi, 2007) au încercat să afle care sunt 
expresiile emoţionale însoţite cel mai frecvent de ranchiună și printre 
cele mai importante au fost recunoscute ca fiind răzbunarea, ura, 
invidia, dezgustul și furia în expresia sa maximă de iritare sau mânie. 


Conform regulilor societății, răzbunarea este considerată o formă de a- 
ti face singur dreptate, în timp ce pedeapsa are un caracter așa-zis 
colectiv si este sanctionatà de lege si de justiție. 


Poate fi interpretatà ca un sentiment în care sunt evidentiate 
ostilitatea si indispozitia, impermeabile oricărui raționament sau 
reflecţie critică. 


Persoana care convietuieste cu acest gând neliniștitor face ca acesta să 
devină scopul vieţii sale, încercând astfel în orice ocazie să regleze 


conturile prin represalii sau pedepse. Faptul că face rău nu-i provoacă 
nici sentimente de vinovăţie si nici teama de consecințele morale si 
sociale ale acțiunilor sale și, prin urmare, nu se confruntă cu niciuna 
dintre componentele educaţionale și moral- etice care guvernează 
comportamentul uman. 


Impulsul răzbunării este ancorat în trecut, de o nedreptate reală sau 
presupusă ce a fost suferită și care trebuie neapărat să fie 
răscumpărată. Mufioz (2005) susține că răzbunătorul nu va reuși 
niciodată să-și satisfacă foamea de distrugere, ci își va îngheţa 
pornirea, pentru totdeauna, în acea menghină anihilatoare din care-i 
va fi greu să scape. Dacă răzbunarea poate să stimuleze narcisismul 
care este prezent în fiecare dintre noi și dacă este condusă de nevoia 
de recuperare a stimei de sine, acest lucru poate fi chiar experimentat 
precum ceva incitant si capabil să ofere un sens propriei existente. 


Este sigur că tendința răzbunării este întotdeauna combătută de 
convențiile sociale si de normele religioase, pe când în cultură, din 
contră, sunt evidenţiate forțele care duc la sublimarea ei. 


Înnobilate la cele mai înalte niveluri, inclusiv artistice. De exemplu, să 
ne gândim la Divina Comedie, în care Dante folosește legea punitivă a 
talionului pentru a stigmatiza acțiuni si personaje din trecut. 


Într-o anumită măsură, Infernul este o expresie a impulsului la 
răzbunare. Un exemplu se găseşte în cantica XXXII, în metafora 
strânsorii înghețate a lacului în care sunt prinse două personaje care 
întruchipează  trădătorii si  răzbunătorii, contele Ugolino şi 
arhiepiscopul Ruggeri contactul continuu și forțat cu sursa și obiectul 
urii au ca rezultat alimentarea nesfârșită a dorinței de răzbunare. 


Ura este o manifestare a mâniei care nu și-a găsit propriul mod de 
exprimare: este furie neexprimată. Trebuie să fie alimentată, crescută 
si dezvoltată într-un timp cât mai lung posibil, deoarece, cu cât 
acțiunea răzbunării durează mai mult, cu atât plăcerea asteptàrii este 
mai amplificată. Intervalul de timp devine indispensabil, deoarece este 
insuportabil pentru cei care urăsc și care își găsesc semnificația 
propriei existente în lume în acest sentiment să aibă o victorie rapidă 
asupra inamicului: această viteză de acţiune este percepută ca 
frustrantă si ca o degradare a propriei identități. Ura creează o 
legătură între indivizi, deoarece persoana detestată ocupă în totalitate 


spaţiul mental al celui care urăște, iar acesta din urmă este incapabil 
să ia în considerare altceva în jurul lui în afara obiectului asupra 
căruia este îndreptată ura sa. 


Un alt sentiment care se alătură foarte des ranchiunei, determinând o 
stare de neliniște profundă si un disconfort psihologic, este invidia. La 
fel ca ranchiuna, și aceasta deţine o forță fundamental distructivă, 
imuabilă cantitativ si calitativ, constantă prin persistența si 
reprezentare a sa în timp, iar trăsătura sa distinctivă și implicită este 
expresia unei mari suferințe mentale. 


Alano di Lilla, filosof și teolog francez din secolul al XIII-lea, o 
numește un chin fără consolare, o boală fără remediu, o zbatere fără 
pauză, o suferință continuă. 


Această definiție are meritul de a surprinde un aspect caracteristic al 
acestei emoţii: acela de a fi fundamental o suferință. 


Dacă ura si furia procură acţiunea și plăcerea răzbunării, avaritia, pe 
cea a posesiei, invidia este o plăcere lipsită de plăcere, este pură 
suferință fără ca această condiție negativă să fie compensată într-un 
fel de vreo formă de bucurie. 


Si asta nu este tot: invidia exprimă un chin si nu este provocată de un 
rău sau de un defect, ci mai degrabă de ceva bun, în special de 
percepția binelui de care se bucură ceilalți. Ceea ce o face să apară 
este convingerea că binele altora este un rău pentru sine însuși. (Curi, 
2013.) 


Ea este tratată, în mitologie, ca o zeitate, dușman al geniului, al 
seninătății si al virtuţilor: există mai multe povești emblematice de 
cupluri de părinți sau de copii, de frati care au fost transformați de 
invidie în rivali muritori. De obicei, cauza dominantă a rivalitàtii este 
succesul în diferitele sale manifestări: de la iubire la putere, de la 
statutul social la cel cultural. 


Cel invidios este cel care „nu vede bine“ și care, din acest motiv, își 
îndreaptă atitudinea către rău. Cu această semnificaţie, invidia intră 
cu forță în textele sacre, începând de la Cartea Întelepciunii, unde 
citim că, din cauza invidiei diavolului, moartea a intrat în lume. Prin 
urmare, ca exemplu al limitelor inerente naturii umane, invidia este 
reprezentată ca unul dintre păcatele capitale, iar în textele biblice sunt 


descrise numeroase figuri de oameni invidiosi: de la Cain si frații lui 
Iosif, până la Saul. 


Chiar si imaginile folosite pentru a reprezenta invidia sunt 
spectaculoase și surprind patologia sa implicită: o suferință care este 
somatizată. 


Să ne gândim, ca singur exemplu eficient, la felul în care Giotto a 
reprezentat-o în Capela Scrovegni, la Padova. El o înfățișează printr- 
un profil de femeie bătrână și respingătoare, având urechi uriașe 
(susținând astfel spusele unui vechi proverb, conform căruia invidiosul 
„vede“ chiar și cu urechile), cu limba lungă, răsucită ca a unei vipere, 
în încercarea de a se întoarce împotriva a ceva și cu flăcări la picioare, 
care îi provoacă o suferință atroce. 


În domeniul psihologic se află printre emoţiile secundare, considerată 
complexă și ambiguă, cu o structură centrală bazată pe conceptele de 
rivalitate, lipsă de stimă de sine și sentiment de inferioritate. 


În ciuda faptului că este un sentiment malign și deplorabil și, prin 
urmare, condamnabil, invidia ar putea fi interpretată, de exemplu, și 
ca un sentiment de emulatie, fiind astfel văzută în sens pozitiv, ca 
admiraţie și dorință de a semăna cu persoana invidiată. Cercetările 
empirice din domeniul psihologic trebuie să clarifice definitiv dacă 
acest sentiment poate lua într-adevăr si conotaţii utile si avantajoase 
(Tappată, 2006), în timp ce, din punctul de vedere specific filosofiei 
lui Cioran (1992), asupra acestuia se deschide o perspectivă cât se 
poate de originală. 


Filosoful, care a avut curajul să se uite la „canibalul“ care se ascunde 
în adâncurile omului civilizat, susține că toți oamenii sunt, mai mult 
sau mai putin, invidiosi, si că această emoție complexă reprezintă 
privilegiul suprem al celor vii, legea și impulsul tuturor acțiunilor. 
Dacă îl susține pe individ în munca sa, remediază deficiențele 
orgoliului, veghează asupra intereselor, triumfă asupra apatiei, 
realizează mai mult decât un miracol. Întotdeauna se munceşte și se 
luptă mai bine din invidie și lăcomie decât din nobleţe și dezinteres. 
„[...] Invidia, care dintr-un poltron face un temerar, dintr-un iepure, 
un tigru, biciuiește nervii, înfierbântă sângele, transmite trupului un 
freamăt ce-l menţine în formă, pune pe chipul cel mai banal o expresie 
de patos concentrat; fără invidie nu ar exista evenimente, nu ar fi 


lume, pur și simplu; tot ea este aceea care a făcut posibil omul, care i- 
a permis să-şi facă un nume, să cunoască gloria prin păcatul originar 
[...].“ (Cioran, op. cit., p. 72.) 


Chiar si dezgustul este văzut ca sinonim al resentimentului și, adesea, 
este considerat ca expresia sa emoțională, poate și pentru că termenul 
în sine, dezgust, evocă ideea de rânced (rancido), de la care derivă 
cuvântul ranchiună (Rancore.) 


În literatura psihologică, dezgustul este o emoție de bază care se 
manifestă prin modalități verbale și nonverbale, cu expresii faciale 
universal recunoscute. Are o valoare adaptativă specifică și, în special 
în ceea ce privește senzația gustativă, este legat de mâncare și de 
refuzul contaminării. 


Înrudirea sa cu ranchiuna este explicată în cea mai mare parte dacă 
reflectăm asupra sentimentului de respingere care se simte față de 
ceva sau față de cineva si care, în acest caz, preia nuanțele dispretului. 


Dispretul este o reacție la comportamentul celor care au încălcat 
flagrant normele sociale, prin transgresarea regulilor comune sau prin 
trădarea încrederii noastre. 


Este o emoție care-și are originea în natura socială a individului si 
reprezintă un fel de reacţie și pedeapsă față de un comportament 
respingător. La fel ca atunci când simțim ranchiună față de cel care 
ne-a jignit, si în cazul dispretului, relația cu celălalt este întreruptă, 
faràmitatà, în mod ireversibil. 


În cele din urmă, avem furia, care este o emoție primară, centrală si 
caracteristică. 


Poate fi stimulată de diferite situaţii, cum ar fi percepția unei 
amenințări la adresa integrităţii personale sau a propriilor bunuri 
materiale; obstacole sau impedimente în calea desfășurării propriei 
activități sau în atingerea obiectivelor personale; nedreptàti suferite si 
frustrări psihologice față de sine și de ceilalți. 


Există trei tipuri de furie: răuvoitoare, care are scopul de a rupe sau 
agrava relaţiile cu ceilalți prin exprimarea urii și a dezaprobării și 
răzbunându-se pentru o nedreptate suferită; cea explozivă, care, în 
principal, servește la manifestarea agresivitàtii și la degajarea 


tensiunii care duce la destrămarea unei relații si, în cele din urmă, 
furia constructivă, care urmăreşte să dea voce și contur sentimentelor 
proprii, cu scopul de a restabili un echilibru interior. 


Ostilitatea este elementul principal și de bază al furiei, care, împreună 
cu dezgustul și disprețul, formează triada emoţiilor considerate a fi 
cele negative prin excelenţă. (D’Urso, Trentin, 2002.) 


În analiza expresiilor emoționale care apar împreună cu ranchiuna, 
mânia pare a fi expresia care, mai mult decât altele, se împletește cu 
aceasta, atât de mult, încât, adesea, este considerată aproape spontan 
ca fiind un sinonim al acesteia. Dacă furia este „ruminată“ (așa cum se 
întâmplă și cu ranchiuna), ea se amplifică și se reverberează, se 
motivează și se consolidează, se supradimensionează și se transformă 
în suspiciune și revendicare. (Rizzi, 2007.) 


La fel ca resentimentul, mânia poate fi considerată o manifestare a 
dorinței de răzbunare, de revendicare în vederea restabilirii unei 
dreptàti care a fost lezată. 


Urmând această ultimă semnificaţie care, într-o oarecare măsură, o 
vede conectată la ceva atât de înţelept ca justiția, începe să se 
prefigureze o formă de reflecţie si de studiu care duce la luarea în 
considerare a posibilității de a crede în existența unei mânii legitime, 
nemaiinterpretând-o, deci, doar ca pe o degradare, o damnare a 
sufletului omenesc. 


Primul document literar ce aparține tradiţiei culturale occidentale si 
care a ajuns până la noi face trimitere, încă de la început, la o patimă 
specifică, mânia lui Ahile. Curi (2013) spune despre cultura căreia îi 
apartinem si căreia i se evidențiază fundamentul rațional că este 
marcată, încă de la originea sa, de o formă de pathos, de patimă, deloc 
slabă și ușor de gestionat. 


Termenul pe care Homer îl folosește pentru a releva starea emoțională 
a lui Ahile are o valoare sacră: apare drept „numinos“ tocmai pentru 
că trimite din nou la sfera divină. Puterea fatală a cuvântului este atât 
de mare, încât, potrivit filosofului, nici măcar Zeus nu-l poate de fapt 
pronunța, iar dintre eroii homerici, se pare că Ahile este singurul 
căruia îi poate fi atribuit, datorită descendentei sale dintr-o zeitate. 


De asemenea, pentru a confirma universalitatea acestei patimi, Curi 


(op. cit.) subliniază faptul că, în contextul primei cărți a operei, mânia 
este descrisă prin intermediul a patru termeni diferiți. Pe lângă 
indignare, apar și expresii precum: furie, furor și iritare. 


Este surprinzător să observăm că furia profundă nu este în niciun caz 
stigmatizată. Cu condiţia să fie justificată ca fiind o reacție la o 
nedreptate suferită sau la o vătămare, mânia este considerată legitimă. 
(Masacrarea dușmanilor sau a rivalilor, determinată de furie, este 
interpretată drept un comportament justificat și la adăpost de orice 
sancțiune morală.) 


Prin urmare, este o patimă fără echivoc, care funcționează ca un 
proces de individuatie a demnității si personalității eroului, iar 
legitimitatea impulsului pătimaș este de așa natură încât să elimine 
universul conceptual al furiei din sfera celor pe care Platon le-ar fi 
definit în Timeu „bolile sufletului“. 


Dar poemele homerice nu sunt singurele în care furia are o conotație 
pozitivă. 


Chiar și în Vechiul Testament există exemple de mânie sfântă, cum ar 
fi cea a lui Moise în fata apostaziei evreilor, sau mânia lui Ilie 
împotriva profeților falși sau, chiar în Noul Testament, cea exprimată 
de însuși lisus, care, revoltându-se, îi alungă pe negustorii care 
profanează templul. 


Chiar și în aceste texte biblice, pentru ca mânia să fie justificată și să 
nu fie considerată un viciu, este necesar ca aceasta să aibă ca scop 
pedepsirea numai a celor care o merită si în măsura în care o merită, 
având în vedere posibilitatea unei eventuale căințe sau a unui bine 
comun: prin urmare, nu trebuie să fie niciodată mai mare decât 
valoarea ofensei. 


Zgomotul mental al ranchiunei 


O altă reflecţie care merită făcută cu privire la diferitele expresii ale 
resentimentului este legată de aspectele temporale care definesc 
această experiență subiectivă bine susținută de zicala: „Ranchiuna 
arde mocnit“. 


Una dintre principalele particularități ale acestei stări de spirit constă 
tocmai în faptul că este cultivată în tăcere în mintea celor care o 
experimentează, persistă în timp, este hrănită de gânduri repetitive si 
nestăvilite ce reactivează emoția si evenimentul care a provocat-o. 


În memoria ranchiunei, emoțiile și reprezentările se repetă ca într-un 
mecanism, funcționează printr-o mișcare circulară de neoprit și 
descatuseazà amintirea într-o elaborare de informaţii emoționale sau 
într-o retrăire integrată, proiectându-se într-o structură diferită sau 
într-o nouă interpretare a evenimentului inițial. 


Se ajunge la acel mecanism psihologic și pe deplin cognitiv, 
intelectual, ce caracterizează gândul care însoțește ranchiuna, adică 
rumegarea mentală (sau ruminaţia): repetarea involuntară a 
reminiscentelor care invadează mintea individului în ciuda eforturilor 
sale de a le evita. 


Împărtăşirea socială a experienţelor spirituale, a rănilor personale, a 
sentimentelor, prin intermediul limbajului si naràrii propriilor 
experiențe de viață ajută persoana să își reorganizeze existența, să 
găsească răspunsuri și resurse pentru a face față durerilor trăite si 
joacă un rol fundamental în prevenirea consecinţelor negative pe 
termen lung. 


Adesea, oamenii simt nevoia să împărtășească și să comunice 
experiențele lor negative și tind să o facă pentru a exorciza temerile și 
anxietàtile legate de momentele dificile ale vieţii. 


Dar nu toate sentimentele reușesc să fie transmise, comunicate cu 
aceeași ușurință și, dintre acestea, în special cele legate de 
experienţele furiei si rușinii au şanse mai mici să-și găsească forme de 
exprimare eliberatoare si spontane. 


Când apare această imposibilitate de a da glas propriei dureri sau 
dezamăgiri, ruminatia ia locul împărtășirii sociale, a înțelegerii 
experienței, transformându-se într-un gând solitar, într-un zgomot 
mental surd, profund și continuu care împiedică procesarea 
emoțională. 


Ranchiuna, care este intrinsec întretesutà cu sentimente de furie, 
mânie, rușine și pe care victima nu reușește să le exprime, riscă să 
blocheze viața emoțională și să se consolideze în timp, în acest vortex 
continuu de gânduri ostile în care persoana rămâne blocată, 
incapabilă de a abandona trecutul. 


Prin urmare, este important să se mediteze la structura cognitivă a 
ruminatiei, în cele două acceptiuni ale sale, care sunt redate cel mai 
bine în engleză (în timp ce în italiană sunt folosite ca și cum ar fi 
sinonime, pierzându-se astfel nuanțele cele mai subtile), adică 
rumination, ruminatie, cu privire la o pierdere trecută, tipică pentru 
depresie și worry, îngrijorare înțeleasă ca o rumegare anxioasă, 
orientată spre viitor şi care are funcția de a planifica și controla cât 
mai mult posibil consecințele negative ale unui anumit eveniment. 


Ruminatia depresivă se referă la teme din trecut, cum ar fi eșecul 
personal sau o pierdere si se caracterizează prin întrebări precum „de 
ce mi s-a întâmplat asta?“; în timp ce ruminatia anxioasă se prezintă 
ca un lanț de gânduri și imagini cu o valoare afectivă negativă, 
incontrolabile și care se caracterizează prin întrebări precum „și dacă 


se întâmplă?“ 


Ambele sunt activate ca un răspuns, nu neapărat adaptativ (adică 
eficace), la un gând intruziv, și se perpetuează în timp. 


În literatură se susține că ruminatia hrăneşte ranchiuna, îi dă viaţă, 
făcând adesea ca aceste două forme, anxioasă și depresivă, să coexiste 
în ea într-un mod dinamic. 


După ce a fost rănită, este posibil ca victima să mediteze îndelung 
asupra ofensei suferite si, pentru a anula gândul intruziv, să se 


deplaseze către o îngrijorare anxioasă: worry devine astfel ranchiună 
sau chiar planificarea lucidă, detaliată, a unor represalii și, prin 
urmare, a răzbunării. 


Această reflecţie continuă asupra sinelui, care nu vizează depășirea 
constructivă a problemelor, ci care este îndreptată către un fel de 
autocomplacere masochistă în propria depresie și propria nefericire, 
este considerată un mecanism neadaptativ, deoarece nu facilitează 
integrarea experienţei și restabilirea unei stări de echilibru, atât 
mental, cât și emotional. (Dogana, 2002.) 


De fapt, atitudinea „rumegătorului“ se caracterizează prin gândirea 
continuă la propria tristețe, prin incapacitatea de a găsi soluţii la 
probleme (problem solving) si prin dificultatea de activare a 
strategiilor de coping pentru a face față situațiilor. 


Cu toate acestea, este necesar să subliniem modul în care ruminatia 
(înțeleasă ca îngrijorare anxioasă, worry), urmând un fel de „cale de 
reabilitare“, poate fi considerată ca fiind pozitivă în funcţia sa de 
reglare, deci de control, a emoţiilor. 


Capacitatea de a gestiona propriile emoţii în interacțiunea socială si, 
în special, pe cele mai intense (cum ar fi, de exemplu, furia), 
reprezintă o parte fundamentală a competenţei emoţionale înțeleasă 
ca expresie a inteligenţei socio-emotionale. Este util să subliniem că 
reglarea emoţiilor poate fi realizată prin modalități inerente 
individului, deci considerate de autoreglare, sau prin modalități 
externe subiectului și, prin urmare, heteroreglatoare. 


Ruminatia, văzută într-un sens mai constructiv si mai creativ, ar putea 
constitui un mod de reglare internă, adică un mecanism mental care 
poate fi folosit tocmai pentru acele emoţii sau experiențe care au 
conținuturi deosebit de intense. 


Nu este surprinzător că unele cercetări au scos la iveală faptul că 
persoanele care se consideră ruminatoare sunt și convinse că acest stil 
special de gândire poate aduce beneficii: raționamentul repetitiv 
devine o căutare a perfecțiunii, stimulează intuiţia, înțelegerea de 
sine, creșterea abilităților de rezolvare a problemelor (problem 
solving) şi reducerea perseverării în greşeli. 


Impardonabilul 


Să te simţi jignit, rănit, trădat este o experiență atotcuprinzătoare care 
invadează, cu cruzimea sa, gândurile, sentimentele, intenţiile, 
gesturile noastre. 


Prima reacţie la o jignire este adesea neîncrederea. Ne întrebăm cum 
de s-a putut întâmpla acest lucru și care au fost motivele care au făcut 
posibilă această experiență: este trăită o puternică dezorientare 
cognitivă din cauza discrepantei dintre evenimentul în cauză și 
aşteptările, speranţele sau credinţele avute. 


Apoi, apar o stare de nedumerire și un sentiment de neputinţă, 
rezultate din imposibilitatea de a putea controla ceea ce s-a întâmplat. 


Faptul că nu am reușit să prevedem acțiunea ofensatoare și că nu am 
reușit să o evităm ne clatină încrederea pe care o avem în noi înșine și 
stima de sine. 


La nivel emoțional, apar stări extrem de neplăcute, chiar conflictuale 
si haotice. 


Se poate simţi indignare, furie, dar și rușine pentru nedreptatea 
suferită sau sentimente de vinovăţie si anxietate pentru faptul că nu s- 
a putut evita acel incident; de asemenea, se poate simți și teama si 
chiar o adevărată groază la gândul că acest eveniment s-ar putea 
repeta în viitor. 


Toate acestea creează o alchimie psihologică în care suferința, 
dezorientarea, confuzia mentală, gândurile recurente, disconfortul 
fizic se amestecă și pe care fiecare persoană încearcă să le atenueze în 
moduri diferite. 


Literatura psihologică sugerează că, în general, există două strategii 
instinctive şi imediate care sunt puse în aplicare: răzbunarea sau fuga. 


Prima, împreună cu intenția de a fi reînnoită la nesfârșit, este 
predominantă atunci când mânia și ranchiuna predomină. Nu numai 
în gândirea științifică si psihologică, ci si în cea populară si în 
exemplele preluate din cultură, numeroase dovezi indică faptul că 
resentimentul și dorința de răzbunare, mai ales dacă sunt mocnite 
mult timp, reprezintă adesea o sursă de disconfort pentru victimă. 


Răzbunarea, atunci când nu își găsește o modalitate de a se manifesta 
într-un timp scurt, dar este întărită și susținută de procesele de 
ruminatie mentală de tip obsesiv și recurent, poate face astfel încât 
subiectul să-și piardă multe dintre resursele sale psihice si chiar să 
cadă în comportamente aflate la limita psihopatologiei. 


Cercetările psihologice (Regalia, Paleari, 2008) sugerează că 
reciprocitatea negativă, adică tendința de a răspunde la 
comportamentele negative declanșate de ceilalți cu atitudini la fel de 
răuvoitoare, în loc să descurajeze noile ofense, alimentează reacții mai 
tenace si mai agresive, declanșând o escaladare către brutalitate. 


O evoluţie violentă care, dacă pe psihologi îi nelinisteste, pe Cioran 
(1992) îl face să afirme, în capitolul intitulat Odiseea Ranchiunei, că a 
nu se răzbuna înseamnă a rămâne înlănțuit de ideea de iertare, 
cufundat în ea și prizonierul ei precum: „[....] Cei care, fie lipsindu-le 
prilejul, fie din neputinţă sau din generozitate teatrală, nu au 
reacționat la uneltirile dușmanilor, poartă pe chip stigmatele mâniei 
înăbușite, pecetea insultei si oprobriului, dezonoarea de a-i fi iertat 
[...]“. (Op. cit., p. 63.) 


Atât timp cât se păstrează chiar și o umbră de amintire, iertarea se 
reduce la o luptă cu propriile instincte, la o agresiune împotriva 
propriului Eu. 


Spre deosebire de răzbunare, fuga este strategia folosită atunci când 
teama, frica pentru propria integritate (psihologică sau fizică) învinge 
furia şi ranchiuna. Fuga poate avea ca scop evitarea persoanei 
responsabile pentru ofensa suferită, sustragerea prin orice modalitate 
posibilă de la o eventuală repetare a prejudiciului sau a rănii 
emoționale, sau poate fi aleasă ca o formă de răspuns la experiențe 
neplăcute, precum sentimente, amintiri, gânduri implicate de 
experienţa jignirii. 


Când nu putem face față anumitor experiențe emoționale sau pur si 
simplu ne simțim incapabili de a le gestiona, acestea pot fi evitate, 
îndepărtate din minte și făcute să devină fals inofensive. 


Din nou, cercetările psihologice relevă modul în care această strategie 
este, în realitate, profund neadaptativă: scopul ar fi îndepărtarea 
persoanei de suferința pe care ar produce-o confruntarea cu 
experiențele interne, dar, pe termen lung, ajunge să aibă efecte opuse. 


Si în acest caz, angajamentul față de aceste tactici, mai ales dacă sunt 
folosite pentru o perioadă mai lungă, crește suferința și stresul 
victimei. 


Se pare că nu există multe posibilități pentru cei care au suferit o 
ofensă. Aceasta, deoarece modul de gestionare a rănilor narcisiste 
legate de dezamăgiri, de trădări, reprezintă o temă influenţată profund 
de aspectele culturale. Alegerile individuale cu privire la modul de a 
se comporta sunt inevitabil compromise de reguli impuse universal și 
care, la fel de universal, sunt acceptate. 


Greutatea convențiilor culturale este perfidă și apăsătoare, chiar și din 
punct de vedere strict psihologic. 


De fapt, este semnificativ modul în care cultura, înțeleasă ca abilitatea 
de a reflecta emoțional la diferențele proprii și la cele ale celorlalți, 
este terenul pe care primele semne de apărare se manifestă sub forma 
respingerii mesajelor emoţionale și conceptuale ce sună amenintàtor 
pentru o identitate fragilă care, pentru a se apăra, recurge la fobie, la 
refuzul total și inconștient. Apărările sunt căutate sub orice formă 
capabilă să elimine angoasa existenţială și anxietatea: orice refugiu, 
atâta timp cât are un efect hedonist care să preia valoarea fictivă a 
unui drog și care să ajute la evitarea experimentării oricărei emoții 
dureroase. (Tagliacozzo, 2005, p. 229.) 


S-a încercat întotdeauna, dar mai ales în cultura noastră, să se evite 
durerea. 


Si astfel, încă o dată, răspunsurile victimelor nu sunt nici agresive si 
nici de evitare, ci urmează sfatul lui Desmond Tutu: „Nu există viitor 
fără iertare“ şi pun în practică această atitudine recunoscută universal 
ca benefică și dezirabilă pentru toată lumea. 


In realitate, iertarea este un paradox. 


După cum afirmă în mod clar Rizzi (2010), iertarea este un 
comportament, mai degrabă un act cognitiv decât emotional, care este 
ales în mod conștient, după ce s-a renunțat complet la furie, la 
sentimentele de răzbunare si la despăgubire. 


Nu trebuie identificată cu complicitatea în eroare, cu ascunderea 
culpabilitàtii, cu anularea faptelor negative, printr-o reconciliere 
indiferentă. 


Aceasta, deoarece nu este posibilă eliminarea erorilor trecute si 
personale ale căror răni sunt deschise și sângerânde. (Rizzi, op. cit.) 


Cu toate acestea, manifestarea autentică a iertării se exprimă numai 
acolo unde există ceva ce nu poate fi iertat: iertarea autentică poate fi 
acordată numai unei crime de neiertat, deoarece „nu are sens“ sà ierti 
ceea ce, în sine, poate fi iertat. 


Dacă vrem să ne confruntăm serios cu tema iertării și nu dorim să 
respectăm acordurile și normele culturale, religioase și ipocrite, 
trebuie să înțelegem că avem de-a face cu evidența existenței unei 
viziuni asupra lumii care se bazează pe o transcendentà. 


Pentru ca iertarea adevărată să se realizeze, acest lucru trebuie să se 
întâmple acolo unde răul a fost atât de mare, încât nu există alte 
posibilități de a-l depăși, unde nu există nicio altă formă posibilă de 
reparaţie, de despăgubire, de restabilire a echilibrului, a justiției, a 
dreptății. 


Aceasta este iertarea: restul este, în cel mai bun caz, perdonism, altfel 
spus, o convenție culturală, o frică de judecata divină și de ceilalți, o 
falsă consolare. 


Cu o abordare incorectă din punct de vedere cultural, în sensul că se 
opune bunatàtii ipocrite predominante, acum se dorește să se 
evidentieze faptul că a nu ierta este la fel de ușor și instinctiv ca 
respiraţia. 


Parafrazând titlul capodoperei baroce a lui Calderón de la Barca, La 
vida es suefio, care pune în scenă conflictul continuu dintre adevăr si 
aparenţa înșelătoare, dintre libertate si destin, putem spune că „viaţa 


înseamnă pasiune“. 


Aceasta înseamnă că este utilă o reflecţie asupra naturii umane dacă 
dorim să înțelegem ceva mai mult despre destinul nostru; că trebuie să 
luăm în considerare felul în care pasiunile noastre influențează toate 
activitățile umane, de la cele instinctive la cele cognitive; că în special 
durerea produce cunoștințe, reflecţii, despre noi înșine și despre 
esența vieţii, că acea competență emoțională, consecința unui proces 
laborios și obositor, poate transforma furia în înțelepciune emoțională 
și energie constructivă. 


Si atunci, numai din acest punct de vedere, ranchiuna poate să-și 
dobândească propria demnitate. Ranchiuna și expresiile sale câștigă 
potential creativ, devin epifanie, apariție si manifestare a unui nou 
mod de a considera suferinţa. După cum susține Bartezzaghi (2011), 
creativitatea este într-adevăr invenţia a ceva neașteptat, dar, mai 
presus de toate, o reinterpretare originală a ceva cunoscut si care, 
privit cu alti ochi, ne poate oferi o experiență fără precedent a 
existenţei noastre. 


Se înțelege că, dincolo de frustrantele precepte culturale și obligații 
sociale, ranchiuna este la fel de inevitabilă și adaptativă ca trăirea 
emoțiilor de bază și, la fel ca pe acestea, putem să învăţăm s-o 
gestionăm și s-o controlăm doar printr-un act de conștientizare 
emoțională deplină. 


A simţi ranchiună face parte din natura noastră umană, deoarece orice 
suferință sau ofensă îndreptată către noi înșine este o rană narcisică, 
iar a ne apăra în vederea propriei supravietuiri este un răspuns mental 
si fiziologic primitiv. Fiecare fisură a identităţii noastră cauzează o 
pierdere, iar durerea provocată are nevoie de timp pentru a se 
consuma, elibera și a-şi recâștiga echilibrul. 


Elogiu adus ranchiunei 


Dilema pentru multi este: sà ierti sau să te răzbuni? Dar de ce să 
opunem binevoitorului gest al iertării un act atât de nechibzuit ca 
răzbunarea? 


Simplu spus, unul dintre răspunsurile posibile este: nici unul, nici 
celălalt. 


După cum am menţionat anterior, pentru a exista o nevoie de iertare, 
trebuie să fi existat o ofensă: cineva sau ceva trebuie să ne fi rănit. 


Recalcati (2014) declară că epoca actuală e susținută de unele 
„minciuni fundamentale“ despre natura umană. 


Una dintre ele este aceea care dorește ca individul să fie un subiect 
complet autonom, independent, fără datorii simbolice față de Celălalt. 
Aceasta este o minciună narcisică ce încurajează cultul individualist al 
propriei imagini și care, la rândul său, creează fantasma libertăţii și a 
autogenerării. (Op. cit., p. 25.) 


In realitate, întreaga noastră existență necesită și anticipează prezența 
si întâlnirea cu eteros, Celălalt: asa cum spunea Lacan, nu există 
posibilitatea unei vieți umane fără prezenţa sa. 


Celălalt, în expresia sa concretă, este figura care are grijă de noi încă 
de la începutul vieţii sau, asa cum se întâmplă în istoria fiecărei 
identități, alteritatea se manifestă ca dragoste pentru un partener sau 
ca o pasiune comună, un proiect, o prietenie, un ideal, o profesie. 


Celălalt este reprezentat de oricine și de tot ceea ce contribuie la 
crearea identităţii noastre care, în cele din urmă, este un obiectiv la 
care trebuie sà aspirăm, un proces, este reflectia unei nevoi 
fundamentale de a oferi un centru stabil și sigur perceptiilor si 
experiențelor noastre. 


În primul rând, identitatea este răspunsul la întrebarea „Cine sunt 
eu?“ si constă în totalitatea reprezentărilor și amintirilor pe care o 
persoană le are despre sine ca individ, dar este și imagine, modelată 
inevitabil de prezența Celuilalt. 


Fiecare dintre noi primește confirmări sau critici, are succese 
personale, dar și eşecuri și este obiectul influențelor generale 
provenite din mediul înconjurător, în special cel reprezentat de 
persoanele importante din jurul său. 


În istoria psihologiei, ca şi în cuvintele lui Cooley (1902, p. 184), se 
spune limpede: oamenii nu sunt căutători solitari dedicați cunoașterii 
de sine, ci ființe sociale care se văd pe ei înșiși prin ochii celorlalți, 
întrucât „fiecare este o oglindă a celuilalt și reflectă pe oricine 
întâlnește“. 


Prin urmare, fiecare individ are nevoie de prezența Celuilalt pentru 
propria sa supraviețuire; o nevoie primară și vitală care îi dezvăluie 
fragilitatea si imperfectiunea, dar care, în același timp, exprimă 
farmecul unicitàtii ca produs al chimiei vieţii. 


Prin urmare, pare evident că atunci când îl pierdem pe Celălalt 
important pentru noi, când ne dezamàgeste, ne ràneste sau ne 
abandonează, lumea noastră si, odată cu ea, chiar identitatea noastră, 
se clatină. 


Trauma este profundă, deoarece, așa cum arată clinica psihanalitică, 
evocă şi reactivează în individ răni de mult uitate. În acest sens, 
trauma nu este numai și nu este atât o traumă a corpului, ci o traumă 
a vieții care își pierde încrederea în Celălalt, ca relaţie de bază a 
existenței sale. 


Când se creează o relație bazată pe încredere, respect, participare, 
împărtășire reciprocă, complicitate, sentimentul de a fi abandonat (şi 
asta, indiferent dacă este vorba de oameni, instituţii sau entități 
supreme) distruge imaginea Celuilalt ca fiind de ajutor și de încredere. 


Acel suvoi de durere tangibil și concret pe care îl recunoști deoarece 
prinde formă și substanță în interiorul tău este o durere narcisică, ce 
poate deveni covârșitoare si se poate simţi pentru totdeauna. Este ceva 
ce nu poate fi uitat, dar care continuă să se repete si sà incite 
individul. 


Caracterul temporal al traumei este legat de imposibilitatea uitării, de 
imposibilitatea de a se separa de eveniment și de ceea ce s-a 
întâmplat. 


Tema uitării ofensei a cunoscut interpretări si reflecții contradictorii. 
Ricoeur (2004) a legat această uitare de iertare, dar în sensul că, 
pentru filosof, a ierta înseamnă acceptarea faptului că există o datorie 
neplătită, individul ofensat resemnându-se cu situația de a fi un 
datornic insolvent și adaptându-se la ideea că există o pierdere care nu 
va fi niciodată recuperată. 


În realitate, când durerea este atât de profundă, când rana este o rană 
narcisică, amintirea asediază si nu părăseşte niciodată individul. 


În acest sens, Recalcati (2014) afirmă că trauma este inversul absolut 
al refulării. În refulare, o parte a amintirii se desprinde, se separă de 
conștiință, nepermitànd amintirii să devină conștientă, suferind o 
amnezie si reprezentàndu-si conținutul numai sub formele codificate 
prin metaforele și simbolurile din simptome şi vise. 


În traumă, evenimentul nu mai poate fi uitat: reapare pentru că nu a 
putut fi anulat, nu a suferit niciodată refulare simbolică și nu poate fi 
nici uitat, nici eliminat. Subiectul nu se poate despărți de ceea ce a 
trăit si, dacă reflectăm cu atenție, aceasta reprezintă experiența 
implicită a actului cognitiv al ruminatiei în ranchiunà. 


În concluzie, dacă ne construim identitatea datorită împletirii 
existenței noastre cu cea a Altora și dacă ne întemeiem personalitatea 
pe întâlniri și pasiuni comune; dacă dezamăgirile, traumele și 
abandonurile nu pot fi înlăturate sau uitate; dacă rănile provocate 
sunt atât de adânci, încât seamănă cu acele mari cicatrici chirurgicale 
care pot fi numai atenuate sau camuflate, dar care nu vor dispărea 
niciodată, cum este posibil să se ceară iertarea totală si recuperarea 
păcii? 


Unele răni sunt „rănile“ prin excelență, deoarece sunt amprenta 
dezamăgirilor, a trădărilor suferite: suntem siguri că pot fi cu adevărat 
iertate? 


Am fost învățați că persoanele care iartă se pun într-o poziție de 
superioritate morală față de cei care nu o fac; ne-au spus cà este un 
semn de virtute si putere si că ne eliberează de lanțurile 


resentimentului și al mâniei, că este un mod nobil de a ne comporta și 
care ne oferă bunăstare mentală și fizică. 


Suntem cu adevărat siguri că, în viaţa noastră, am iertat și, mai presus 
de toate, că am înţeles ce înseamnă a ierta? 


Derrida (2004) susține că iertarea, pentru a fi cu adevărat acordată, 
trebuie să fie gratuită si oferită necondiționat. 


Fără cereri, fără cuvinte care să o exprime, să o evidentieze, să o 
numească. Iertarea trebuie să fie tăcută, discretă, invizibilă. Trebuie să 
se sustragă limbajului si nici măcar nu trebuie să aibă sens. În oferirea 
acesteia, darul și iertarea€ dispar. 


Cel mai radical și, în același timp, cel mai autentic gest este acela de a 
ierta ceea ce este de neiertat. 


„Iertarea capătă sens [...] își găsește posibilitatea de a oferi clementà 
numai acolo unde este chemată să facă imposibilul și să ierte ceea ce 
este de neiertat. [...] iertarea, dacă există, trebuie și poate să ierte 
numai ceva ce este de neiertat, inexplicabil și, prin urmare, face 
imposibilul. A ierta ceva ce poate fi iertat, ceva nu foarte grav, 
scuzabil, ceea ce poate fi întotdeauna iertat, nu este iertare.“ (Derrida, 
2004, pp. 46-47.) 


Recalcati (2014) exprimă cu măiestrie esența experienţei legate de 
trădarea promisiunii. O face concentrându-se pe infidelitatea în 
dragoste, în relația de cuplu, dar analiza este susținută, cu claritate și 
transparenţă, de toate expresiile pasiunilor și trădării acestora pe care 
le trăim în viața noastră și care-i dau sens. 


Poate fi o prietenie care ne-a întors spatele, o inițiativă înăbușită de 
capcanele invidiei, ipocriziei sau a regulilor de joc necinstite; poate fi 
descoperirea iluziei credinței si a spiritualităţii, pot fi inducerile în 
eroare și tăcerile întrebărilor existenţiale. 


Durerea asociată cu aceste frustrări narcisice distruge relația de 
dragoste cu Celălalt. 


Cei care au fost tràdati au două alegeri, pe care filosoful le definește 
ca fiind ambele respectabile: iertarea a ceea ce este imposibil de iertat 
sau experimentarea imposibilității de a ierta. 


Nici iertarea, nici imposibilitatea de a ierta nu pot fi rezultatul unui 
calcul conștient. În sensul său cel mai radical, aceasta înseamnă că 
atât gestul iertării, cât si cel al imposibilității sale nu depind niciodată 
de comportamentul persoanei care a rănit, ci numai, și exclusiv, de o 
reflectare mentală și de o decizie a persoanei vătămate. 


Iertarea nu va fi niciodată facilitată de ceea ce va face Celălalt sau de 
cuvintele sau gesturile sale; ea nu va fi facilitată de grija de a mentine 
în viață o poveste sau un proiect construit pe dorințe și nici măcar de 
căința celui care a jignit. 


Când gestul iertării este realizat, aceasta se întâmplă doar pentru că a 
fost posibilă o transformare interioară în intimitatea ființei individului 
care a decis să ierte. 


Atunci, orice echilibru imaginar cu ofensa suferită este distrus. Dar 
această trecere trebuie să aibă loc într-o perioadă adecvată; iertarea 
nu este o reacţie, ci este un travaliu care necesită timp și care are, ca 
premisă esenţială, întoarcerea subiectului spre sine însuși. (Recalcati, 
op. cit., pp. 90-99.) 


De fapt, în trădare și abandon, nu numai că experimentăm o pierdere, 
o absență reală, dar are loc si o dezidealizare a aspirațiilor noastre: 
pasiunea dezamăgită profund este adesea o pasiune idealizată. 


Trauma ne impresionează cu viziunea sa lucidă asupra realităţii: 
această experiență ne arată clar că trebuie să întreprindem o cale 
subiectivă de conștientizare de sine care să ne conducă la atingerea 
unui nou echilibru, real și concret, fără nicio rătăcire. 


Iertarea nu poate să șteargă urmele rănii, nu poate fi rezultatul, pur si 
simplu, al amneziei. 


Când dragostea narcisică este rănită, opera iertării este adesea o 
sarcină imposibilă: dezamăgirea provocată de Celălalt generează Eului 
o rană gravă. 


Ambele experiențe, atât iertarea, cât și imposibilitatea de a ierta, au 
propria respectabilitate. Incapacitatea de a ierta nu trebuie 
considerată ca fiind mai putin respectabilă decât o iertare reuşită: nu 
este un eşec și poate avea o valoare la fel de mare ca iertarea. 


Se poate ajunge chiar la a considera imposibilitatea de a ierta drept o 
manifestare extremă a iubirii, a pasiunii. 


Este semnul imposibilității de a accepta trădarea (în sensul descris de 
Recalcati, pentru că nu se dorește acceptarea a ceva mai prejos decât 
măreţia unei întâlniri care se dorea să fie „pentru totdeauna“), dar 
este si imposibilitatea de a tolera sperjurul, abandonul în singurătatea 
unei dureri, dezamăgirea unei promisiuni neîndeplinite de o relație de 
prietenie. 


Imposibilitatea de a ierta poate fi un alt mod prin care se manifestă 
caracterul absolut al iubirii, cu privire la care alegerea de a ierta ar 
putea apărea ca o modalitate mai simplă de a evita pătrunderea unor 
laceratii prea dureroase si exigente în propria viață. 


În acest sens, nu se realizează un travaliu de iertare, ci o evadare în 
iertare, pentru a evita întâlnirea angoasantă cu propria singurătate, cu 
propriile sentimente și cu pierderea definitivă a obiectului iubit. 


lertarea a ceea ce este imposibil de iertat si recunoașterea 
imposibilității de a ierta sunt două moduri la fel de valoroase de 
susținere a caracterul absolut al iubirii: „Văd o grandiozitate în refuzul 
iertării din dragoste, așa cum o văd în travaliul iertării care permite să 
se ierte ceea ce este de neiertat“. (Recalcati, 2014, p. 94.) 


Prin urmare, se poate întâmpla ca iertarea să fie imposibilă din cauza 
iubirii înseși. 


Așadar, în urma acestor reflecții, putem spune că și ranchiuna are 
demnitatea sa, o măreție rezonabilă proprie, o putere creativă proprie: 
în mod paradoxal, poate fi considerată o pasiune, o expresie a iubirii. 


La fel ca iertarea, si ranchiuna urmează un travaliu care necesită timp; 
deține o amintire a ofensei care continuă să treacă prin gânduri, și 
aceste gânduri conţin informaţii care necesită o elaborare. 


Este, de asemenea, mărturia trăirii unei profunde dureri și, în 
reelaborarea sa, se poate spune că are o natură similară cu cea a 
travaliului de doliu. 


În experiența de doliu, se creează spaţiul pentru amintirea durerii care 
se hrănește cu aşteptarea resemnării. Aceasta din urmă nu se bazează 


pe o subestimare a trecutului, nici pe uitarea a ceea ce s-a întâmplat și 
nici măcar pe impunerea unei iertări superficiale, ci pe acceptarea ei, 
însoţită de durere, suferință, de ceva permanent, cu care trebuie să ne 
resemnăm pentru a face trecerea către alte obiecte, permițând astfel 
elaborarea unui doliu normal. 


Amintirea durerii admite trecutul ca o experiență și nu acceptă să 
renunţe la suferința cauzată de ceea ce s-a întâmplat. 


Funcţionează ca un „nu uita“ structurat și organizat, ca un semnal de 
alarmă care protejează și previne repetarea experiențelor negative, 
deschizându-se spre schimbare și transformare. (Kancyper, 2003.) 


Din acest motiv, se poate spune că ranchiuna are propria sa formă de 
putere. 


Puterea ranchiunei nu produce doar fantasme sau idealuri distructive, 
nu se limitează doar la răzbunare și ostilitate, poate promova 
fantasme și idealuri de dezvoltare, poate favoriza un spirit de revoltă 
şi o creativitate capabile să vindece rănile provocate de experiențele 
traumatice. 


Această putere are un aspect pozitiv: poate fi utilă pentru a contracara 
si a evita un destin de oprimare, marginalizare, inferioritate, repetarea 
greselilor comise. 


Travaliul lent și complex de elaborare a ranchiunei poate da naștere la 
o elaborare normală a doliului si, prin urmare, trecerea de la 
amintirea ranchiunei la cea a durerii. 


Numai în acest fel subiectul ranchiunos poate reuşi sà nu mai joace 
rolul victimei nevinovate, care pretinde și apoi lovește, și să-și asume 
sensul propriei istorii personale, în mod responsabil si activ, cu privire 
la ceea ce, legat de trecut, nu se poate ierta și nici uita. (Kancyper, 
2003, p. 63.) 


Natura umană și puterea pasiunilor 


O reflecţie ulterioară asupra subiectului permite o clarificare 
definitivă a demnităţii si respectabilitàtii ranchiunei si, mai presus de 
toate, a inevitabilitàtii sale. 


Răspunsul comun al culturii tradiționale ne spune că iertarea este doar 
atributul naturii divine, și nu a celei umane. Deci, la întrebarea despre 
ranchiună, nu este irelevant să punem o întrebare despre natura 
umană, despre „Cine sunt eu?“ 


Poate individul, rănit în orgoliul său, lovit de frustrarea narcisică 
derivată dintr-o profundă dezamăgire, să găsească în sine (în sens 
filosofic și psihologic) resursele pentru a ierta? Depinde de natura 
umană să atingă acest obiectiv în deplină libertate sau este mai 
natural să acționeze în urma impulsului unor reacții emoționale mai 
puternice? 


Pe scurt: avem si noi, în natura noastră, o urmă a „divinului“, care sà 
ne poată conduce la iertare cu o naturalete aproape instinctivă? 


Dacă acțiunea umană se mișcă între libertate și determinism, dacă 
forțele naturii sunt mai relevante decât cele ale culturii au constituit 
întotdeauna subiecte de dezbatere pentru filosofie și pentru științele 
umane. 


Natura umană este înţeleasă ca un set de caracteristici distinctive, cum 
ar fi modalităţile de acțiune, gândire, simtire, pe care toate ființele 
umane tind să le aibă, indiferent de influenţele culturii: studierea 
acesteia înseamnă efectuarea unui fel de cercetări privind esența 
naturii umane. 


Întrebările referitoare la care sunt aceste caracteristici specifice, la ce 
le determină, la cum este generată natura umană, la ce înseamnă a fi o 
ființă umană se numără printre cele mai vechi și fundamentale teme 


ale culturii occidentale. 


Aceste întrebări au profunde consecințe etice, politice, teologice, iar 
implicaţiile lor complexe au fost tratate și studiate atât în teologie, cât 
si în filosofie și, dintre științele contemporane, au fost asociate 
studiilor de antropologie, sociobiologie, psihologie evoluționistă și a 
dezvoltării. 


Dintre multiplele perspective, cele ale psihologiei și filosofiei se 
întrepătrund, se condiționează si se contaminează adesea reciproc. 


De exemplu, din punct de vedere psihologic, una dintre premisele 
fundamentale din care provine însăși știința psihologiei personalității 
este tocmai punerea în discuţie a naturii umane, așa cum a fost făcută 
în amplele dezbateri filosofice. (Dogana, 2002.) 


Identificând acest teren comun, putem să reluăm principalele teme ale 
discuţiei care a animat cele două discipline și să observăm cum, 
adesea, aceasta s-a îndreptat spre rezolvarea contradictiilor vechi si 
profunde, pe care le vom trata fără pretenția exhaustivitàtii. 


Una dintre primele contradicții își are originea în întrebarea: Omul 
primește sau este el creatorul naturii sale? 


Pentru unii, omul, la fel ca orice altă ființă, se naște cu natura sa 
specifică ce imprimă toate formele de comportament; alții, pe de altă 
parte, concep natura umană ca ,,potentialitate pură“ al cărei conținut 
nu este predeterminat, ci se realizează prin intermediul unei creații 


libere și al autodeterminării fiecărui individ. 


În domeniul filosofic, un exponent al primei orientări poate fi 
considerat Aristotel, care, deși îi atribuie omului o anumită putere 
decizională si posibilitatea de a-și modela propriul comportament, 
susține că acesta este, oricum, expresia unei naturi specifice, a unei 
„forme substanţiale“, care-i determină scopul. 


Forma specifică a ființei umane este aceea de „animal rațional“: 
obiectivul sau scopul său dominant este de a tinde către bunăstare și 
fericire. El ajunge la această stare prin realizarea funcției sale 
principale: Logosul, folosirea rațiunii. 


Poziția esentialistà, preluată mai târziu si de Sfântul Toma, este 


contrastată de punctele de vedere exprimate de existentialism si 
spiritualism și de abordările teoretice care concep natura umană ca 
tărâm al libertăţii si al autodeterminàrii. Pentru Heidegger, omul este 
un sistem deschis și autonom, disponibil pentru multiple posibilități, 
bazat pe competența de a atribui sens existenţei si de a-și crea planuri 
de viaţă. 


Aceeaşi perspectivă este exprimată și de Sartre, pentru care, în om, 
„existenţa precede esența“, semnificând că noi existăm mai întâi, fără 
vreo natură sau fără vreo trăsătură prestabilită și că doar alegerile și 
acţiunile noastre vor da conținut și substanță vieţii noastre. În această 
perspectivă, omul este liber și mediator conștient, potentialitate pură, 
formă fără conţinut, creator al propriei sale naturi. 


Această contradicţie se corelează cu o altă opoziţie, cea care priveşte 
importanța ce trebuie acordată, în definirea naturii umane, datului 
înnăscut, si deci determinat de trecutul ființei umane, în comparație 
cu ceea ce este dobândit și, prin urmare, definit de categoriile 
temporale ale prezentului și viitorului. 


În consecință, orientările esentialiste, care tind sà se numească, de 
asemenea, nativiste, susțin că omul se naște cu un repertoriu definit de 
posibilități comportamentale și că natura umană este determinată de 
acest tip de imprinting genetic. 


Pe de altă parte, cei care atribuie un rol fundamental trăsăturilor ce 
sunt dobândite și ancorate în prezent și în dimensiunea viitorului 
afirmă că natura umană este construită în cursul existenței datorită 
experiențelor individuale. Unii subliniază rolul proiectelor, 
obiectivelor, aşteptărilor şi tuturor alegerilor libere ale individului, 
alții subliniază rolul variabilelor precum influențele de mediu şi 
sociale, aşa cum sunt, de exemplu, Comte și Marx, pentru care 
identitatea fiecărui subiect este produsă și de intersecția relațiilor 
sociale, de mijloacele de producție, de clasa socioeconomică. 


Chiar și în psihologia personalității, paradigma nativistă se regăsește 
implicit în multe teorii. 


De la aceasta se inspiră perspectiva evoluționistă, adică genetica 
comportamentală şi sociobiologia, conform căreia trăsăturile generale 
ale naturii umane, ca rezultat al presiunilor selective, reprezintă 


soluții pe care omenirea le-a dezvoltat pentru a se adapta mediului și 
se transmit genetic. Chiar și pentru mulți teoreticieni ai 
temperamentului și ai comportamentului, personalitatea unui individ 
se construieşte pe dispoziții înnăscute, fundamentate biologic- 
constituțional. 


In acest context poate fi inclusă psihanaliza, care atribuie 
personalității structuri si forte motivationale precum pulsiunile care 
condiționează comportamentul într-o manieră adesea inconștientă. 


De la a doua paradigmă, menită să sublinieze rolul experienţelor și al 
planificării individuale, se inspiră behaviorismul și concepția sa 
asupra organismului ca o „tabula rasa“, dar, mai presus de toate, 
abordarea umanist-fenomenologic-existentialistà, care evidențiază 
conceptele de libertate, intentionalitate, autodeterminare. 


Această orientare este împărtășită și de sociocognitivism, conform 
căruia structurile personalității sunt construite în experiența socială, 
adică sunt rezultatul conditionàrii exercitate de cultură, de 
învățământ, de acțiunea mediului social. 


O a doua contradicţie care a traversat istoria filosofiei și a devenit 
ulterior paradigma unor teorii psihologice privește conceptul de 
sistem psihic ca pe o structură în sine inertă si pasivă dacă nu este 
activată de stimuli de mediu sau, în orice caz, de forțe externe, și nu 
ca fiind înzestrată cu motivații intrinseci si scopuri create liber. 


În acest sens, Locke concepuse sistemul psihic ca pe o entitate pasivă, 
lipsită de conţinut și structură, capabilă exclusiv să răspundă la stimuli 
externi și să fie modelată de senzaţii. În schimb, Leibniz atribuia 
acestuia intentionalitate si forte motivationale proprii. De fapt, în 
interpretarea sa ontologică, comportamentul uman nu a fost văzut ca 
fiind exclusiv rezultatul presiunilor stimulilor externi, ci un efect al 
unei tensiuni care vizează scopuri alese în deplină autonomie. 


Strâns legată de această antinomie este și cea referitoare la tema 
libertăţii: Suntem liberi sau supuși determinismului? 


Cele două puncte de vedere, complet opuse, care pot fi luate ca 
exemplu al acestei întrebări filosofice sunt cele exprimate de gândirea 
lui Spinoza, Hume și Schopenhauer, pe de o parte, și de curentele 
existentialiste, fenomenologice si spiritualiste, pe de altă parte. 


Spinoza nu-i recunoaște omului liberul arbitru: dacă credem că 
actionàm conform unor scopuri alese în mod autonom, este doar din 
cauza iluziei născute din ignoranță cu privire la adevăratele cauze ale 
acțiunilor noastre, cauze care ne scapă și care aparțin exclusiv 
absolutului în care suntem cufundati. 


În realizarea idealului său etic şi filosofic, Spinoza parcurge anumite 
etape ce creează un fel de discurs asupra metodei al cărui punct de 
plecare este analiza pasiunilor, viciilor, nebuniei, care sunt 
interpretate după o procedură geometrică. În același mod în care de la 
puncte, linii și planuri se formează corpurile și, de la acestea, 
teoremele care le explică, tot asa și omul, în modul său de viață, nu 
face excepţii de la ordinea naturii, ci o confirmă. 


Patimile triste nu se datorează slăbiciunii sau fragilitàtii omului, 
expresiilor de inconstantà a sufletului său, ci sunt cauzate de puterea 
naturii si, ca atare, nu ar trebui să fie învinovăţite sau detestate, ci 
explicate și înțelese ca toate celelalte realități. 


Jocul pasiunilor si al comportamentelor umane poate fi interpretat în 
acest fel dacă ajungem la conştientizarea faptului că în natură nu 
există perfecțiune și imperfecţiune, bine si rău, valoare si lipsa valorii. 
Așa cum nu există scopuri, deoarece totul se întâmplă sub semnul 
celei mai riguroase necesități. (Și în acest sens omul poate să facă 
foarte puţin.) 


Nici binele, nici răul nu indică nimic din ceea ce există ontologic, în 
lucrurile în sine, ci sunt doar moduri de gândire și noţiuni pe care 
omul le formează comparând lucrurile între ele și referindu-le la sine. 


Hume, o figură importantă a rationamentului sceptic, ne dezvăluie un 
„nou mod de gândire“, ca fundament al Cercetării asupra intelectului 
uman și a principiilor moralei, care studiază omul în toate aspectele 
sale multiple, calificându-l drept o ființă substanţial influențată, atât 
în comportamentul practic, cât și în activităţile sale mentale, cum ar fi 
gândirea, teoretizarea, amintirea, de cele mai iraționale componente 
ale naturii sale umane. Instinctele, pasiunile, obiceiurile îi modelează 
corpul la fel de mult ca mintea și îi controlează în mod constant 
fiecare gest și acţiune. 


Totuşi, acest punct de vedere nu urmează principiul gândirii comune 


care afirmă că omul, când suferă din cauza patimilor sale, are tendința 
de a săvârși fapte diferite de cele pe care le-ar fi făcut de obicei, 
declarând chiar că individul este împins, în reflectiile și concluziile 
sale, să facă afirmaţii pe care nu le-ar fi împărtășit niciodată dacă și-ar 
fi urmat judecata rațională. 


În sensul cu adevărat radical al gândirii filosofului scoţian, omul (pe 
care în textul său îl numește minte — mind) este, oricum și 
întotdeauna, supus forțelor iraționale ale naturii sale și își găseşte 
tocmai în această dependenţă, care însă este interpretată ca fiind 
pozitivă și naturală, propriul său echilibru, propria sa coerență, care 
au fost puse în pericol de toți cei care au diferențiat definitiv în ființa 
umană cele două stări: gândirea și simtirea. 


La fel, pentru Schopenhauer, omul este foarte departe de a fi 
adevăratul responsabil al propriei sale existente, deoarece, în realitate, 
el este influențat de Voința de a trăi, care este noumenul lumii, 
fundamentul realității, adevărata esență a lucrurilor. Voința este o 
energie nemiloasă, aducătoare de durere, este dorința de a exista: 
„[...] este un impuls orb irezistibil. Ceea ce vrea întotdeauna Voința 
este viaţa [...]“. 


Este inconștientă, adică nu privește doar creaturile înzestrate cu 
conștiință, precum omul, ci aparţine întregii lumi însufletite și 
neînsufletite; este unică și depășește ordinea spaţiului; este eternă, 
dincolo de timp; este nedeterminată și nu are scop, nu are nicio cauză 
și niciun final, deoarece este dincolo de cauzalitate. 


De aici rezultă că fundamentul întregii realități, inclusiv al omului, al 
existenței si al comportamentului său, este irațional. 


La polul opus, abordările fenomenologice si existentialiste pun în 
schimb accentul pe conceptele de libertate, intentionalitate, 
responsabilitate personală și crearea de semnificații. 


Specificul omului în comparaţie cu alte organisme nu constă în 
folosirea majoră a inteligenţei sau în capacitatea de a construi unelte, 
ci în diferența profund calitativă care constă în forța de a se elibera de 
orice formă de condiționare și de a transcende chiar și sfera biologică. 


Aceste două poziții conceptuale influențează multe teorii ale științei 
personalității, care își propune să definească natura și dinamica 


forțelor care guvernează comportamentul individului. 


Tendinţa de a considera comportamentul ca fiind reglat de forțe ieșite 
de sub controlul subiectivitàtii poate fi găsită în reductionismul 
biologic, potrivit căruia multe dintre modalităţile noastre de a acţiona 
sunt gestionate de predispozitii genetice, de structuri somatice, 
nervoase, instinctive, precum și într-o altă formă de reducționism, cel 
sociologic, pentru care comportamentul ar fi rezultatul conditionàrii 
sociale și culturale. 


În ambele cazuri, Eul se dovedeşte a fi la discretia forțelor străine, iar 
libertatea sa este complet închipuită. 


În prima formă de reducționism își poate găsi originea și psihanaliza, 
conform căreia noi suntem influențați de forte instinctuale 
inconștiente, iar în cea de-a doua formă, behaviorismul, pentru care 
Eul nu are un rol activ în gestionarea comportamentului deoarece este 
modificat complet de mediul înconjurător si de stimulii pozitivi si 
negativi proveniţi de acolo. 


Rolul Eului, ca subiect liber și capabil de autodeterminare, este 
susținut de abordări sociocognitive si umaniste pentru care valoarea 
omului, deși indisolubil legată de o serie întreagă de conditionàri, nu 
este determinată în întregime de acestea. 


O altă antinomie referitoare la natura umană îi confruntă pe cei care o 
concep ca fiind formată din tendinţe în esență pozitive, cum ar fi 
bunătatea, altruismul, empatia, cu cei care au o viziune negativă si 
pesimistă asupra acesteia. 


Prima opinie îl are ca reprezentant clasic pe Rousseau, pentru care 
natura originală a omului este altruistă, bună, complet lipsită de 
competitivitate și agresivitate, urmărind simplitatea vieţii și căutarea 
armoniei cu ceilalți și cu natura. 


Răul provine din exterior, din construcția unei societăți care și-a 
pierdut echilibrul și a introdus inegalitatea, conflictul de interese, 
concurența, nevoia de aparență și deci lipsa autenticității, 
înselàciunea. Asuprirea celor slabi de către cei puternici. 


Din punctul de vedere opus, avem gândirea lui Hobbes, conform 
căruia baza naturii umane este constituită din egoism radical, din sete 


de putere si din opresiune: opinie rezumatà memorabil prin sintagma 
„homo homini lupus“. 


Similară cu această părere este și poziția lui Vico, filosof care 
consideră starea primitivă a umanităţii ca fiind o condiție a 
bestialitàtii (cea a „fiarelor simțului“), de la care se trece progresiv la 
civilizaţie. 


De asemenea, Hume își expune și el poziția sceptică față de natura 
umană, reflectând asupra acestei ipoteze. 


Chiar dacă identifica în „simpatie“, adică în legătura profundă și în 
armonia care condiționează și influențează toate lucrurile, principiul 
suprem al moralității noastre, totuși el a recunoscut că aceasta avea 
limitele sale. Simpatia nu îi atinge pe toți în același mod si nu pune 
aceeaşi stăpânire asupra sufletului fiecăruia: există cei care se 
abandonează mai mult acestui sentiment și cei care, pe de altă parte, 
îi rezistă. 


În ultimă instanță, bunăvoința generală si simpatia pe care le-a 
evidențiat nu au fost în niciun caz semnul unei naturi umane bune și 
generoase. Din contră, nu excludea dezlănțuirea, în om, a unor 
tendințe provenite din niște forte mult mai mari, legate de sentimente 
si impulsuri de tip egoist. 


Şi Nietzsche susține inegalitatea dintre oameni și teoretizează voința 
de putere a Supraomului, descris ca fiind înzestrat cu energie, 
capacitate de a domina, îndrăzneală, dispreț față de virtuțile burgheze 
ale drepturilor egale, tolerantei, compasiunii și solidarității. 


În domeniul psihologic, primul dintre cele două puncte de vedere 
constituie paradigma orientàrilor umanist-existentialiste, care au 
apàrut în antitezà cu viziunile naturii umane tipice psihanalizei si 
behaviorismului, considerate reductioniste si partiale deoarece sunt 
centrate pe cele mai primitive elemente care influențează 
comportamentul uman, cum ar fi instinctele, pulsiunile, agresivitatea. 


Pe de altà parte, potrivit psihologilor umanist-existentialisti, omul se 
caracterizează prin nevoile sale de natură superioară, precum 
cunoașterea, căutarea frumuseţii și armoniei și, mai presus de toate, 
realizarea de sine. 


Punctul de vedere opus găseşte, încă o dată, expresie în psihanaliză, 
pentru care la baza naturii umane stau pulsiunile egoiste, sexuale și 
agresive care fac presiune pentru a obține satisfacţii imediate si care 
sunt ţinute sub control prin crearea unui reprezentant intern al 
societăţii, al regulilor și al normelor morale, adică Supraeul. 


Omul este un „animal nefericit“, iar comportamentul său este marcat 
de conflictul dintre instanțele psihice care provoacă o situaţie de 
opoziție iremediabilă, ce exprimă incapacitatea omului de a renunța 
total la propriul egoism. (Vegetti Finzi, 1986.) 


Şi aceasta este ultima întrebare care influențează gândirea filosofică 
referitoare la această problemă: Destinul nostru ca ființe umane ne 
îndreaptă spre armonie sau spre disonantà? Este natura umană unitară 
sau conflictuală? 


Idealul uman propus de filosofia clasică este centrat pe conceptul de 
armonie, o condiţie în care diferitele funcţii psihice sunt integrate 
între ele și controlate, cu un echilibru maxim, de către rațiune. 


Acest lucru este specific gândirii aristotelice, în timp ce Platon opune 
sufletului rațional ce a contemplat, printr-un act de intuiție, Lumea 
Ideilor, sufletul irațional provenit din contactul cu corpul și constând 
din funcţiile furiei și ale dorinţei, care produc conflict și tensiune. 


Viaţa oscilează între polul inteligibilului si cel al irationalului, între 
contemplarea adevărului, frumosului si binelui si impulsurile oarbe 
ale pasiunilor. 


Diviziunile inerente naturii umane vor fi aduse la consecințe extreme 
de către Descartes, cu dualismul conflictual dintre spirit și materie 
care, în vremuri mai recente, a dat naștere dezbaterii privind relația 
dintre minte şi creier. 


Tema existenței conflictuale a omului apare și în abordarea 
existentialismului, în care ideea de contrast rămâne centrală și îi 
directioneazà pe teoreticieni către o viziune a omului aruncat într-o 
lume lipsită de sens și producând o angoasă existenţială. 


Si în acest caz, concepția conflictuală a personalității joacă un rol 
dominant în gândirea psihanalitică. Nu este o coincidenţă faptul că 
Freud a folosit aceeași metaforă platonică a calului și a calàretului 


pentru a indica modul în care puterile Eului, călărețul adică, sunt atât 
de limitate, încât adesea calul este cel care comandă, adică instinctele 
si pulsiunile. 


Asistàm la o reconciliere imposibilà a contrariilor într-un cadru unitar 
si armonios, care se face deosebit de evident în Civilizaţia si 
neajunsurile sale, unde Freud pune în joc dualismul polar pe care 
încercase să-l exorcizeze în zadar în primele teorii moniste ale 
libidoului și pe care le-a revizuit definitiv şi prezentat în Dincolo de 
principiul plăcerii. Aici el ia în considerare aspectele instinctuale ale 
vieţii psihice a individului și își formulează teoria pulsiunilor, înțelese 
ca element psihic ce reglementează și guvernează energia noastră 
vitală. 


Există două tipuri de energie psihică, cea asociată pulsiunii sexuale, 
căreia i s-a dat numele de libido, și cea asociată pulsiunii agresive, 
care a fost numită destrudo” (moarte): Eros si Thanatos marchează 
dimensiunile psihică și biologică ale fiecărei ființe vii. 


Pulsiunile de viață reprezintă eforturile depuse de Eros pentru a 
menţine materia vie strâns unită în interior prin agregarea acesteia, 
creând o concentraţie energetică, în timp ce pulsiunile Thanatosului 
împing fiecare moleculă a substanței organice să regreseze spre 
dezintegrare, inerție și dispersie a energiei. 


Este o dihotomie ireductibilă a pulsiunilor, care duce la un conflict 
iremediabil și are ca efect final o tendință distructivă a vieţii înseși, 
ceea ce îl face pe Oscar Wilde să spună în Balada închisorii din 
Reading „[...] Si totuși, toți oamenii ucid ceea ce iubesc. Unii omoară 
privind cu amărăciune, iar alții, cu un cuvânt măgulitor. Lasul ucide 
cu un sărut, omul curajos, cu sabia [...]“. 


In epoca recentă, chiar dacă au avut loc evenimente istorice care au 
zguduit certitudinile iluminismului, tema privind natura umană și-a 
continuat drumul, mai ales filosofic, deși cu dubii și întrebări majore. 


ee 


Arendt (1984) afirmă că „viaţa activă“, condiția umană, se 
caracterizează prin trei funcţii principale: activitatea lucrativă, munca 
şi acţiunea, care sunt fundamentale deoarece fiecare corespunde uneia 
dintre condiţiile de bază pentru care i-a fost dată omului viața pe 
pământ. 


Cu toate acestea, în ciuda competenţei lor fundamentale, condiția 
umană nu coincide cu natura umană, care, potrivit filosofului german, 
rămâne o problemă de nerezolvat. 


Interogatia pe care şi-o face Sfântul Augustin sub forma „quaestio mihi 
factus sum“, adică „am devenit eu însumi o întrebare pentru mine“, nu 
are un răspuns definitiv nici în sensul ei psihologic individual, nici în 
sensul filosofic general. 


Arendt, în Vita activa (pp. 45-48), susține că: „[...] este foarte putin 
probabil ca noi, care putem cunoaște, determina și defini esența 
naturală a tuturor lucrurilor care ne înconjoară, a tot ceea ce nu 
suntem, să fim capabili să facem același lucru pentru noi: ar fi ca și 
cum am trece peste umbra noastră [...]. Cu alte cuvinte, dacă avem o 
natură sau o esenţă, atunci cu siguranță numai un Dumnezeu ar putea 
s-o cunoască și s-o definească [...]. Pe de altă parte, condiţiile 
existenței umane — viața, nașterea si mortalitatea, mundanul, 
pluralitatea și pământul — nu vor putea niciodată să explice ce 
suntem noi sau să răspundă la întrebarea «Cine suntem noi?», pentru 
simplul motiv că nu ne influențează în mod absolut. Aceasta a fost 
întotdeauna punctul de vedere al filosofiei, distinctă de științe precum 
antropologia, biologia, psihologia etc.“. 


De fapt, dacă în investigaţiile filosofice contemporane se vorbește 
despre natura umană ca fiind o identitate strictă imuabilă, aceasta 
devine, în esență, imposibil de a fi descoperită prin observaţie si, prin 
urmare, dificil de tratat. 


Signore si Scarafile (2008) susțin că ar putea fi considerată o 
abstracţie, un nume diferit pentru a defini esența ce constituie specia 
umană. Referindu-ne la limbaj, aceasta este caracteristica specifică a 
ceea ce se înțelege atunci când vorbim despre ființa umană, în 
general. 


Cei doi filosofi îşi amintesc că Socrate căuta ceea ce noi numim virtute 
în multiplele sale manifestări și, ținând cont de sugestiile limbajului, 
el distinge cu rigurozitate „virtutea“ de „virtuțile“ aceleiași persoane, 
ajungând să precizeze esența lingvistică a acestui termen, determinat 
ca fiind ceva imuabil si unic si care rămâne întotdeauna egal cu el 
însuși. Chiar și natura umană era considerată, în mod tradițional, ca 
fiind identică în toate: de fapt, funcţia sa era de a aduce la un numitor 


comun oamenii din toate timpurile. 


Potrivit autorilor, si aceasta este pură abstractiune si ar trebui să fie 
interpretată ca o idee vagă. Depășind stereotipul unei esente care este 
întotdeauna identică și neschimbătoare pentru întreaga umanitate, ei 
recunosc că natura umană există doar dacă este diferențiată. 


Punctul cel mai discutabil, dar si mai inovator al disertatiei lor este 
acela că există tendinţa de a confrunta unicitatea cu ideea de natură 
umană. Trebuie recunoscut faptul cà individualitàtile sunt, de 
asemenea, radicale și omniprezente. Pe scurt, fiecare dintre noi este 
unic în modul în care își asumă înzestrarea umană comună: pentru 
toți, unicitatea este modul în care ne trăim natura umană comună. 


Noi nu suntem unici numai prin libertatea noastră, ci până în ADN-ul 
nostru. Acesta ne uneşte ca specie, dar este la fel de individualizat, la 
fel ca amprentele noastre digitale. Apreciem și subliniem, la noi înșine 
si la ceilalți, particularitàtile concrete, ceea ce ne diferenţiază și ne 
face unici, mai degrabă decât ceea ce ne face asemănători. Prin 
urmare, am putea spune că individualitatea ajunge să fie valoare. 
(Signore, Scarfile, op. cit., pp. 30-32.) 


În lumina acestor afirmaţii, dacă luăm în considerare comportamentul 
uman ca întreg, în totalitatea sa, este posibil ca în ultimă instanță să 
identificăm un singur fir care să unească acțiunea umană și 
semnificatul său, lumea emoţională și cea cognitivă, lumea înălțimilor 
spirituale, cât si cea a simţurilor? Există ceva care să lege experiența, 
funcționarea biologică, impulsul de a acţiona și care să facă 
descifrabile atât individualitatea, cât și dotarea umană comună? 


În opinia noastră, un răspuns posibil ar fi că acest fir ar putea fi cel al 
pasiunilor. 


Noi suntem emoţii, sentimente, energii, pasiuni care ne interpretează 
si modelează existenţa si pe care le folosim pentru a împărtăși „viața 
cu celălalt“, oricine sau orice ar fi acesta. 


Pasiunile condiționează activitatea psihică, simbolică, cognitivă a 
fiecărei persoane: ele constituie punctul central și direcția dominantă 


a comportamentelor noastre. 


Când vorbim despre pasiuni, dacă pe de o parte acceptăm semnificația 


implicită din rădăcina greco-latină a cuvântului care face aluzie la o 
atitudine pur pasivă, în sensul că pathos-pasiune înseamnă în esență 
să suferi, sà înduri, să pătimești, de cealaltă parte, cu termenii 
moderni, ne referim în schimb la ceva care exprimă o activitate plină 
de energie vitală, care devine chiar sinonimă cu tensiunea deosebit de 
intensă până la punctul de a fi considerat arhetipul unui impuls 
coplesitor și entuziast. 


Prin urmare, în locul străvechii rădăcini etimologice, termenul modern 
al pasiunii ar trebui să se regăsească mai degrabă într-o altă familie de 
termeni, precum dorință, ardoare, voință, impuls. 


Acești termeni evocă o nuanţă mai intensă ce accentuează 
impetuozitatea cu care se manifestă această expresie a sufletului. 


Pasiunile insuflă o îndrăzneală capabilă să impună fapte eroice și Curi 
(2013) merge până acolo încât afirmă că, în anumite privinţe, ele 
reprezintă legătura care unește zeii cu oamenii nu numai pentru faptul 
că si ei cunosc, din experiența directă, acea forță a implicării în furie 
sau în invidie, în ură sau dragoste, în compasiune sau răzbunare, dar 
şi pentru că pasiunile reușesc să promoveze omul la un nivel superior, 
făcându-l capabil de fapte nobile si virtuoase. 


Pasiunile, dacă sunt recunoscute și gestionate în mod conștient, pot 
juca un rol esenţial, si anume acela de a-i împinge pe cei care le 
trăiesc să ofere tot ce este mai bun din ei înșiși. 


O expresie a înțelepciunii lor constă tocmai în conștiința de sine 
emoţională, care este o manifestare a inteligenţei, a înțelepciunii și 
care descrie capacitatea de a fi conștient de propriile emoţii, de a le 
înţelege și de a le descrie. De a le da, în mod curajos, o voce clară și 
limpede, identificabilă, asa cum face, de exemplu, Messud (2013) cu 
una dintre protagonistele sale, care, vorbind despre ea însăși și despre 
propriul sentiment de furie profundă, reușește să spună: ,[.. .] furia 
mea nu este furia unei persoane oarecare, a unei fete bune, a unei fiice 
harnice. Furia mea este prodigioasă. Furia mea este un colos [...]“. 


Constientizarea este recunoașterea propriilor stări de spirit, este 
curajul de a numi si de a exprima, mai întâi față de sine și apoi față de 
ceilalți, propriile sentimente, chiar și pe cele considerate în mod 
tradițional de nemărturisit, și de a acorda deplină demnitate fiecărei 


pasiuni trăite. 


Întreaga noastră viață se desfășoară graţie intervenţiei pathos-ului: 
natura noastră umană este profund influențată de aceasta. 


Individualitatea noastră, precum și intenţiile și proiectele noastre 
trăiesc din pasiuni: conflictele care ne mișcă, precum și valorile pe 
care le urmărim, sunt energie pasională. 


Împlinirea de sine sau dăruirea, relațiile cu Celălalt, căutarea sănătății 
si bunăstării fizice, performanța și munca profesională, cariera si 
ambițiile, etica sau valorile religioase: totul este pasiune. 


Dar sfera lor nu este opusă celei de raționalitate, logosului, care, la 
rândul său, nu este deloc caracterizat de vreo formă de apatie sau 
toropeală: mintea se orientează după pasiuni. Aceasta este o tendință 
exclusiv umană și este ceea ce o face deosebită ca natură. 


De exemplu, Curi (2013) susține că printre numeroasele mituri care 
incită tradiţia culturală, printre cele care trebuie eradicate cu mai 
multă vehementà, este și convingerea că munca intelectuală, studiul, 
cercetarea, reflectia, pentru a se putea realiza la un nivel adecvat, 
trebuie să fie neapărat apatice, lipsite de resurse emoţionale, de 
pasiune. 


Adevărata cultură pare că trebuie să recunoască supremaţia rațiunii, a 
cuvântului, a logosului în fata oricărei conditionàri emoționale. 


În realitate, dacă se doreşte surprinderea unui element specific 
condiției umane, cel mai probabil acesta constă tocmai în competența 
cognitivă și emoțională tipică rationamentului uman. 


Ceea ce i se potrivește mai mult decât orice altceva filosofului este, de 
exemplu, pasiunea sau mai bine zis „nebunia divină“: filosofia este 
hrănită şi însufletità de rezonantele emoționale care se împletesc cu 
întrebările raționale. 


După cum au susținut Spinoza si Hume, pasiunile nu sunt un semn de 
fragilitate sau slăbiciune, ci sunt naturale, deoarece sunt cauzate de 
energia implicită în natură si, ca atare, sunt forme de putere care 
însoțesc omul atât în munca sa, cât și în activităţile sale mentale: 
gândirea, înţelegerea, teoretizarea. 


Scopul final al acțiunii umane este de a da sens și valoare 
sentimentelor si emoțiilor; este de „a trăi-în-lume“ graţie propriilor 
pasiuni și, prin intermediul logosului, al rationamentului, de a-și găsi 
echilibrul și înțelepciunea emoțională. 


Pentru a rezista forței unor sentimente și stări de spirit cum ar fi, de 
exemplu, ranchiuna care intră în joc în experienţa durerii, a suferinței 
psihologice, este nevoie de un act creativ, de o competenţă cognitivă 
care transformă pasiunile într-o formă de inteligență. 


Armonia pasiunilor 


În ultimii ani, datorită noilor informaţii provenite în principal din 
neurobiologie și psihologie, studiul științific al emoţiilor a cunoscut o 
dezvoltare importantă. Într-un mod  contraintuitiv, tocmai 
emotionalitatea, de la o moștenire evolutivă incomodà și o 
interferență inutilă în procesele intelectuale, a început să fie 
considerată un element important și fundamental al inteligenţei în 
sine. 


Dobândirea capacităţii de a recunoaște, gestiona și utiliza propriile 
emoţii si pe cele ale altora este de o importanță fundamentală. 


Obiectivul reflectiei este de a determina dacă poate exista o utilizare 
inteligentă a emoţiilor sau dacă este posibil să vorbim despre emoții 
ca formă de inteligență. Prima ipoteză lasă intactă concepția 
tradițională a emoțiilor ca răspunsuri fiziologice primitive, înțelese ca 
răspunsuri relativ automate; a doua ipoteză presupune că emoțiile 
sunt determinate de unele dintre aceleași procese implicate în alte 
forme de comportament inteligent. (Franco, Tappată, 2007.) 


Prin urmare, vorbim de o armonie emoțională și logică, de o 
inteligență care nu ar trebui înțeleasă ca un produs spectaculos, ca un 
appeal (atracţie) banal și potrivit pentru un public superficial, 
dezinteresat, ci ca un concept puternic din punct de vedere teoretic, 
capabil sà conducă la realizarea bunăstării personale si la 
îmbunătăţirea multor performanţe. 


Chiar si în această nouă formă de cunoaştere, emoțiile sunt procese 
adaptative inteligente și implică posesia unor abilități cognitive 
fundamentale, cum ar fi capacitatea de a percepe, discrimina, 
recunoaște, asocia si compara experienţele emoționale. 


Mai mult, experiența emoţională se bazează pe capacitatea 


introspectivă legată de cunoașterea de sine sau mai degrabă de 
conştientizarea de sine, care îi permite individului să implementeze 
planuri comportamentale și-l motivează să acționeze în mediu si 
asupra mediului în modul cel mai eficace posibil. 


Concentrarea pe emoţii, înțelegerea si gestionarea lor, conduc la patru 
abilităţi ce implică înțelegerea atât a propriei lumi emoţionale, cât și a 
lumii emoţionale a celorlalți. 


În primul rând, capacitatea de a avea emoţii se referă la abilitatea de a 
le simţi și a le identifica la nivel psihologic și fiziologic, ajungându-se 
la o stare de conștientizare emoțională. Acest proces generativ este 
considerat un facilitator al gândirii, deoarece face ca raționamentul să 
fie lucid si clar mai ales în ceea ce privește judecata si memoria. 


A sti să le recunosti înseamnă a fi competent în înțelegerea relațiilor 
dintre diferite emoţii. Sunt importante perceperea și înțelegerea 
cauzelor si consecințelor diferitelor emoţii, reflectând si evaluând 
pentru a recunoaște cele mai bune strategii de adoptat, căile de urmat 
şi obiectivele la care se dorește să se ajungă. 


Capacitatea de a ști să le exprimi se referă la abilitatea de a comunica 
cu exactitate emoţiile resimtite si nevoile legate de acestea. Acest 
lucru generează o participare care, dacă este exprimată la nivel 
comunicativ, induce ceea ce, de obicei, este definit ca o comunicare 
empatică. Aceasta, la rândul ei, prin apropierea interlocutorilor, 
creează o sinergie emoțională. 


Cunoașterea modului de utilizare a acestora se referă la capacitatea de 
a regla si gestiona emoţiile ca urmare a unui proces de monitorizare si 
reflectare asupra lor. Abilitatea de a gestiona stările emoţionale 
facilitează capacitatea de rezolvare a problemelor și creativitatea. 


Prin urmare, inteligența socio-emotionalà se referă la acea capacitate 
de a efectua un raționament cu privire la emoţii. În mod specific, se 
referă la capacitatea de a percepe și a înțelege cu exactitate modul de 
exprimare a emoțiilor, folosindu-le pentru a facilita gândirea, pentru a 
le înțelege si gestiona mai bine si pentru a realiza o creștere 
emoţională. (Bar-On, 1997.) 


Întreaga noastră viață este marcată de prezența emoțiilor, 
sentimentelor, dispoziţiilor: chiar și psihologia naivă foloseşte un 


număr nesfârşit de metafore pentru a vorbi despre legătura profundă 
care unește trăirea unei emoţii cu acţiunea, efectuând un 
comportament care să dea voce acelei emoții. 


De exemplu, dacă se spune „gelozia mă face furios“, deja a avut loc un 
proces de exprimare prin limbaj a emotiei; poate fi descrisă, i se poate 
da un nume; putem fi conștienți de consecințele generate de aceasta 
(în acest caz, de pierderea luciditàtii si de a deveni impulsiv), iar apoi 
putem încerca să o controlăm și să o gestionăm. 


În schimb, mult mai des lipsește abecedarul emotional și atunci se 
simte o stare generală de rău, o angoasă care nu poate fi numită: se 
suferă de un fel de dislexie în ceea ce privește emoția, nu se poate face 
acel pas important care este tocmai capacitatea de a-i atribui un nume 
corect. (Tappată, 2011.) 


Si în acest caz, adevărata înțelepciune, echilibrul emotional, constă în 
valorificarea completă a inteligenței, emotionalitàtii și creativității. 


În ciuda dificultăților traseului emotional si mental care este uneori 
străbătut și de durere, realizarea armoniei este totuși posibilă. 


Leibniz, în sistemul său filosofic, vorbește despre o armonie 
prestabilită, ca o lege impusă de Dumnezeu la actul creaţiei, capabilă 
să determine unitatea, congruenta dintre domeniul fizic al naturii si 
cel moral al Graţiei, urmând „principiul meliorativ“. (Al celui mai 
bun.) 


Fără să se dorească deranjarea divinității si nici a unor astfel de 
proiecte sublime, se poate obține armonia, confluența diferitelor 
elemente către o unitate, către un concept realist și, mai presus de 
toate, uman. 


Chiar și noi, cu energia noastră umană și pasională, putem să tindem 
către un „principiu meliorativ“. 


Descoperim armonia din noi înșine constientizànd în mod clar că 
natura noastră umană, esenţa ființei noastre umane, se manifestă ca 
un univers de energie, continuu și inevitabil, care determină și 
definește fiecare dintre impulsurile noastre către acțiune. 


Că această energie se transformă într-un flux de pasiuni, emoții, 


absolute atât în puterea lor constructivă, cât și în cea distructivă. 


Si că, în cele din urmă, prin implicarea noastră, putem să tindem către 
una dintre cele mai înalte expresii ale calităților umane: folosirea 
efortului rațiunii pentru a ajunge la conştientizarea emoțională, semn 
de inteligenţă, înțelepciune, echilibru si prosperitate. 


Toate acestea necesită o mare claritate mentală și refuzul oricărei 
subjugări a rațiunii de către obligaţiile culturale, religioase, morale, 
ideologice, care ne determină să căutăm „himera divinului“ din noi. 


Este doar o viziune înteleaptà a condiţiei noastre umane, a originilor 
noastre ca organisme instinctuale, ce ne poate îndrepta către un 
proces de îmbunătățire continuă graţie conștientizării depline a 
pasiunilor noastre. 


Inevitabilul pathos 


Când ne confruntăm cu imposibilitatea de a ierta o jignire, o trădare, 
o dezamăgire, un abandon, ne învăluim într-un univers de sentimente 
si stări de spirit puternice si contrastante, care pătrund în experiența 
noastră și care îngheață sensul trecerii timpului. 


Uneori este vorba de umilință, dar, mult mai des, de furie si tristeţe cu 
energia lor devastatoare. 


În ciuda stării de rău emotional, si acest sentiment trebuie interpretat 
ca un mod demn de a rămâne credincioși naturii noastre umane, adică 
de a trăi o viață guvernată de pasiuni. 


De una în mod special: durerea, suferința psihică. 


Printre cele mai recurente presupuneri ale culturii clasice se află 
credința că suferința produce cunoaștere. „Pathemata mathemata“, 
antica maximă greacă, arată esența acestei alchimii: Pentru a sti 
trebuie să sufăr. 


Încă de la originile tradiției culturale occidentale, după cum susține 
Curi (2013), condiția emoţională desemnată ca pathos pare a fi strâns 
legată de experiența cunoașterii printr-un fel de dublă legătură. 


De fapt, pe de o parte, pathos-ul este capabil să producă o reorientare 
si o reînnoire radicale la nivel cognitiv, modificând și îmbunătățind 
gândirea, rațiunea celor care sunt influențați de această stare a 
spiritului; pe de altă parte, cunoașterea însăși este cea care provoacă 
durere, deoarece cunoașterea, învățarea a ceva, mai ales dacă este 
vorba despre condiția umană, poate fi o sursă de suferință până la 
punctul de a prefera ,,ne-cunoasterea“ în locul cunoașterii. 


Pe de altă parte, durerea, suferința psihică ce face parte din bagajul 
emotional al ranchiunei, rămâne o experiență intensă, adesea 


sfâșietoare; o pierdere a propriilor puncte de referință și un gol 
ontologic care are, întotdeauna, un sens evolutiv și existențial propriu. 


Acceptarea durerii înseamnă a însoți suferința, a avea puterea de a 
accepta ceea ce se întâmplă și a se deschide spre cunoașterea 
aspectelor neașteptate ale identității noastre. 


Să-i simţi prezența si să ai competența emoţională care însoțește 
recunoașterea clară, incontestabilă, că o jignire, un doliu, o rană 
narcisică nu au soluții imediate, dar sunt totuși împinse să acţioneze și 
să reacționeze în căutarea unui remediu. 


Afirmația că viața este alcătuită atât din pasiune, cât si din durere si 
că ambele sunt instrumente utile pentru cunoaștere poate fi jenantă în 
această eră postmodernă în care, practic, există tendinţa de a promova 
două forme opuse de inautenticitate. 


Pe de o parte, avem analfabetismul emoţional tipic celor obișnuiți să 
evite complet orice gând sau limbaj capabil să dea sens si voce 
propriilor emoţii și, pe de altă parte, un machism al sentimentelor, 
legat de tendința exagerării și a intensificării oricărei forme de 
comportament emoţional. 


Cu toate acestea, este imposibil să nu mărturisim despre importanța 
existențială a durerii, la fel cum este complet inutil să negăm prezența 
sa în viața noastră. 


Wittgenstein folosește distincția dintre senzaţia individuală a durerii și 
expresia sa lingvistică pentru a contesta credința conform căreia ar 
exista senzaţii inexprimabile și, prin urmare, un fel de limbaj lipsit de 
interioritate, care să descrie experienţele trăite în așa fel încât numai 
cei care le experimentează în acel moment ar fi capabili să le 
înţeleagă. 


Potrivit filosofului, durerea inexprimabilă este un nonsens. 


Nu există un acces propriu și privilegiat al Eului la sentimentele sale; 
numai utilizarea publică a expresiei durerii, răspândită în 
colectivitatea vorbitorilor și apoi asumată de către individ, pe cont 
propriu, odată cu dobândirea limbajului, care devine astfel accesibilă 
si obiect de clarificare. 


Dacă durerea are un „nume“, eu pot să numesc sentimentul meu de 
suferință și acesta devine real și transmisibil altcuiva. 


Durerea are și ea propria sa fenomenologie, care ne sugerează și ne 
învaţă că omul suferind poate avea tendinţa fie de a urla, înţeleasă ca 
un spasm tautologic al durerii asupra ei înseși, fie de a tăcea, adică de 
a atinge gradul zero al comunicării verbale. 


Din această perspectivă, suferința psihologică pare a fi o experiență 
intraductibilă şi se ştie cât de puternice sunt frustrarea și disconfortul 
trăite de cei care suferă, atunci când se confruntă cu imposibilitatea de 
a le mărturisi celorlalți durerea lor nemărginită. 


Cel care suferă testează ,,impertinenta cuvintelor“ folosite pentru a-şi 
descrie propria condiţie si se regăsește într-o situație comunicativă 
asimetrică, cea care, potrivit lui Wittgenstein, va da naștere iluziei 
limbajului personal, închis în el însuși. (Corrado, Tagliapietra, 2011.) 


Reprezentativă pentru acest tip de comunicare asimetrică este figura 
biblică a lui Iov, a cărui suferință absolută, descurajantă, sfidează 
însăși posibilitatea unui răspuns: tăcerea sa, răbdarea sa proverbială 
sunt blocate pe marginea unui abis care reprezintă distanţa dintre om 
si transcendentà. 


Un alt exemplu este oferit de un personaj din Fratii Karamazov, Ivan, 
care în fata absurdei manifestàri a suferintei celor nevinovati, în 
special a paradoxului durerii copiilor, se întreabà dacà ,,... în lume 
există vreo ființă care ar avea posibilitatea si dreptul de a ierta ...“. O 
altă întrebare fără răspuns, ce cade în tăcerea inutilă a ineficacitàtii 
unei teorii morale ce vede în recompensa și dreptatea divină o 
răsplată pentru cei buni și cei drepți. 


Aici, specific romanului, ceea ce solicită lacrimile copiilor și strigătul 
celor nevinovaţi este imposibil: adică acea durere sà nu fi fost simțită 
niciodată. 


Si în acest caz, soluţia iertării se dovedește a fi impracticabilă. 


Și, prin urmare, ne întoarcem la axioma exprimată de Derrida: iertarea 
capătă sens doar atunci când este chemată să realizeze imposibilul, 
adică să ierte ceea ce este de neiertat. A absolvi si scuza ceea ce este 
venial nu înseamnă a ierta. 


Când suferința pentru o rană profundă, pentru o dezamăgire sau o 
ofensă este iremediabilă și ireversibilă, durerea, suferința psihologică 
pe care o simțim lasă o urmă, rămâne în memorie, devine o amintire 
de neșters. 


Atunci ranchiuna se dezvăluie în cea mai deplină inevitabilitate și 
umanitate a sa. 


Si noi, la fel de uman ca Iov sau Ivan, trăim chinul psihologic ca pe o 
experiență intraductibilă, pentru că nu putem mărturisi, uneori nici 
măcar nouă înșine, și cu atât mai putin celorlalți, în cultura falsei 
bunàtàti, a moralității dominante, cà nu suntem capabili să iertăm, că 
simțim o mânie enormă care se întoarce să ne viziteze gândurile și 
amintirile. 


Si că suferim, dar că această durere face parte din răspunsurile noastre 
naturale la atacurile asupra identității noastre, deoarece este specific 
naturii noastre umane să actionàm mnati de pasiuni. 


Ce putem face în calitate de creaturi emoţionale și raționale este să 
dăm o nouă forță acestei energii. 


Putem elibera agresivitatea furiei îndreptând-o spre o nouă spatialitate 
şi spre o nouă temporalitate; putem înţelege onestitatea pulsiunilor 
noastre şi ne putem elibera de orice obligație morală, indiscretă, care 
ne cere să fim supuși unei bunàatàti care, desigur, nu ne aparţine. 
Putem capta această energie și o putem lega de noi proiecte, în primul 
rând de cel al reconstruirii identității noastre, sublimând suferința și 
ajungând la o deplină conștiință emoțională, dând substanță și adevăr 
cuvintelor lui Meister Eckhart: „Nimic nu este mai amar decât 
suferința si nimic nu este mai dulce decât dulceata suferinței apuse 


[ale 


Pe scurt, revenind la principiul pe care se sprijină gândirea lui 
Wittgenstein, dacă există un nume care să denumească ofensa 
inacceptabilă, rana narcisică, gestul de neiertat, atunci există și 
sentimentul care numește și, prin urmare, conferă realitate acestei 
mulțimi de elemente. 


Există ranchiuna care are propria esență ontologică, o demnitate 
proprie și o energie creatoare proprie. 


€ Joc de cuvinte în limba italiană: il dono (darul) e il per-dono 
(Perdono, iertarea). (n. red.) 


7 Termen introdus în 1935 de psihanalistul italian Eduardo Weiss (n. 
red.) 


Concluzii 


Iertarea este un act care ne unește cu îngerii, este o virtute care 
sporeşte forța umană. 


Suntem învăţaţi să o căutăm pentru bunăstarea noastră spirituală și 
fizică. In caz contrar, ne împinge către cea mai aspră judecată morală: 
răutatea, invidia, furia şi ura ne fac antipatici și, cumva, periculoși. 


Am văzut însă că a ierta ceea ce este scuzabil, ceea ce în sine este 
iertabil și ușor de uitat, ceea ce nu ne-a rănit profund este un efort 
ușor si stupid. 


A spune ,,... te iert pentru ceea ce ai spus, pentru ceea ce ai făcut...“ 
când zonele fragile ale echilibrului nostru nu au fost cu adevărat 
lezate este o bătaie de joc. 


Mortifică adevărata iertare, riscând să o banalizeze si să o transforme 
într-o curiozitate mediatizată, putin respectuoasă. Înseamnă să urmezi 
o tendință ce-ţi indică falsa bunătate drept calea principală pentru a te 
deplasa într-o viață marcată de ipocrizie. 


Pe scurt, este o falsă consolare și o pură convenţie culturală. 


Aceste reflecții sunt dedicate tuturor celor care nu pot ierta ofense de 
neiertat si de neuitat, proiecte de viață distruse, răni si dezamăgiri 
profunde, dar și celor care au înţeles și s-au implicat în acea cercetare 
lungă, obositoare, meticuloasă care transformă chimia furiei în 
energie constructivă. 


Aceste pagini sunt destinate celor care au ajuns la conștientizarea 
faptului că natura noastră umană este guvernată de forțe puternice, 
emoţii, sentimente, dorinţe, care trebuie administrate cu înțelepciune, 
dar care, desigur, nu au nimic divin și care își găsesc echilibrul numai 
datorită utilizării înțelepte a logosului. 


De asemenea, sunt pentru cei care înțeleg că noi actionàm urmând 
pasiunile noastre și că una dintre cele mai exhaustive experienţe ale 
existenței noastre este cea care ne vede savurând durerea și suferința 
psihică drept instrumente de cunoaștere pentru a ajunge la noi 
cognitii: cine suntem cu adevărat, care sunt posibilitățile si limitele 
noastre, care sunt expresiile emoţionale care ne caracterizează, care 
este modul nostru de a fi, stilul nostru personal de a ne trăi viața, care 
se exprimă ca o căutare continuă a frumuseţii și a reconcilierii între 
integritate si ruptură, între forță si fragilitate. 


La fel ca în arta japoneză Kintsugi, sau a „reparaţiei aurite“, o rafinată 
tehnică de reconstruire a obiectelor ceramice prin care, dorindu-se a 
se restaura un vas spart, este pusă în valoare fisura și umplută cu 
materiale prețioase precum aurul. 


Deci, metal prețios care accentuează și evidenţiază fisura si nu lipici 
sau substanță adezivă transparentă care să o şteargă. 


In acest fel, integritatea pierdută nu este ascunsă, ci valorificată: fisura 
este ceea ce face ca vasul să fie unic, preţios si cu un trecut propriu. 


Tot astfel, în istoria noastră personală, semnele rănilor de neiertat și 
sentimentele legate de ele nu trebuie ascunse și deghizate, ci 
exprimate si acceptate: sunt urme de nesters, dar posedă demnitate, 
vigoare, vitalitate, creativitate. 


Aceste consideraţii sunt dedicate celor care vor să înțeleagă că, atunci 
când există o rană narcisică profundă, cel mai natural gest pe care îl 
pot face nu este cu siguranță iertarea, ci reflectia asupra durerii 
resimtite. 


Că a gândi, mereu si mereu, a reflecta asupra stărilor de spirit trăite, 
nu este doar o reflecţie obsesivă și tristă, ci cà, în ruminare, poate fi 
regăsit sensul tenacitàtii, al rezistenţei, al așteptării finalizate cu un 
scop: acela de a privi clar evenimentele care au avut loc si de a decide 
care este calea de urmat pentru a începe un proces de ameliorare, în 
urma căruia să gresim mai putin sau niciodată. 


Că nu mai pot privi realitatea cu aceiași ochi ca și când nu s-ar fi 
întâmplat nimic sau ca si cum ar fi fost uitat și depășit, si că, 
inevitabil, se schimbă percepţia pe care o avem despre noi înșine, 
despre identitatea noastră si a Celuilalt care este responsabil de rana 


ce ne provoacă suferință, orice sau oricine ar fi fost acesta. 


În acest fel, pot să trăiesc o nouă viață, pot să găsesc un alt echilibru, 
să-l privesc și să-l respect pe Celălalt, să caut noi obiective, dar având 
întotdeauna conștiința că ceva s-a transformat, că a existat o 
schimbare si că amintirea a ceea ce s-a întâmplat este de nesters. 


A ierta, a-ți imagina că poți continua ca și când nu s-ar fi întâmplat 
nimic este o himeră care are singura sarcină de a dăuna emoţional și 
de a-l face sà se simtă vinovat pe cel care nu reuşeşte în niciun fel sà 
împlinească această fantasmă. 


Există mult mai multă nobleţe în ranchiuna conștientă și lucidă decât 
într-o iertare acordată dintr-o convenție morală. 


Acestea sunt reflecții dedicate celor care au înțeles că ranchiuna, în 
această nouă acceptiune, nu este o vrajă tristă în care au căzut, ci are 
propria demnitate, forță si creativitate si poate deveni un instrument 
de cunoaștere a naturii și a identităţii noastre. Să nu se rușineze și să 
nu se simtă vinovați pentru acest sentiment al lor. 


La fel ca toate pasiunile, si aceasta este viață si, asa cum afirmă 
Cioran: „[...] O ranchiună hotărâtă, vigilentă, poate constitui ea 
singură structura de rezistență a unui individ. [...] Ranchiuna ne 
mentine în formă; dacă, în plus, știm s-o întretinem, s-o îngrijim, 
evităm vlăguirea si lâncezeala. [...] Să nu uiţi jignirea — iată unul 
dintre secretele reuşitei, o artă pe care o posedă toți oamenii cu 
convingeri ferme [...]“. (P. 74, op. cit.) 

